qundao/data-zh-poetry huggingface dataset:
喜雨歌
作者：王炎
朝代：宋

去年夏旱田原枯，龙骨取水禾不苏。
张颐待哺神所悯，吏既祷之甘雨随。
东阡西陌喜相贺，化我硗确成膏腴。
炊粳酿黍作秋社，翁媪醉饱儿孙嬉。
今年种艺方入土，梅天宜雨还不雨。
高仰之田龟兆开，污邪亦半无流水。
帝从人欲不待祈，丰隆击鼓羣龙趋。
山南山北起云雾，雨脚急来如绠縻。
富家安坐有红粟，田家作苦惟饘粥。
丁壮力耕儿饭牛，旱时得雨胜珠玉。
喜雨歌
作者：王炎
朝代：宋

去年夏旱田原枯，龙骨取水禾不苏。张颐待哺神所悯，吏既祷之甘雨随。东阡西陌喜相贺，化我硗确成膏腴。炊粳酿黍作秋社，翁媪醉饱儿孙嬉。今年种艺方入土，梅天宜雨还不雨。高仰之田龟兆开，污邪亦半无流水。帝从人欲不待祈，丰隆击鼓群龙趋。山南山北起云雾，雨脚急来如绠縻。富家安坐有红粟，田家作苦惟饘粥。丁壮力耕儿饭牛，旱时得雨胜珠玉。
喜雨歌
作者：王炎
朝代：宋

去年夏旱田原枯，龙骨取水禾不苏。张颐待哺神所悯，吏既祷之甘雨随。东阡西陌喜相贺，化我硗确成膏腴。炊粳酿黍作秋社，翁媪醉饱儿孙嬉。今年种艺方入士，梅天宜雨还不雨。高仰之田龟兆开，污邪亦半无流水。帝从人欲不待祈，丰隆击鼓群龙趋。山南山北起云雾，雨脚急来如绠縻。富家安坐有红粟，田家作苦惟饘粥。丁壮力耕儿饭牛，旱时得雨胜珠玉。
嘉定丁丑十二月謀葬貴孫老病不能與事但此心傷痛因成小詩以寫其哀
作者：王炎
朝代：宋

念汝方青鬢，嗟予久白鬚。
在亡終不免，壽夭太相殊。
有恨心如割，無言淚隕珠。
何堪植馬鬣，玉樹閟黄壚。
嘉定丁丑十二月谋葬贵孙老病不能与事但此心伤痛因成小诗以写其哀
作者：王炎
朝代：宋
体裁：五言律诗

念汝方青鬓，嗟予久白须。在亡终不免，寿夭太相殊。有恨心如割，无言泪陨珠。何堪植马鬣，玉树閟黄垆。
嘉定丁丑十二月谋葬贵孙老病不能与事但此心伤痛因成小诗以写其哀
作者：王炎
朝代：宋

念汝方青鬓，嗟予久白鬚。
在亡终不免，寿夭太相殊。
有恨心如割，无言泪陨珠。
何堪植马鬣，玉树閟黄垆。
地浯溪读中兴碑
作者：王炎
朝代：宋

日光玉洁元子辞，银钩铁画颜公书。百金不惮买墨本，摩挲石刻今见之。猗那清庙久不作，其末变为王黍离。春秋一经事多贬，鲁颂四篇文无讥。渔阳鼙鼓入潼华，公卿徒步从六飞。朔方天子扶九庙，京师父老迎千麾。紫袍再拜谒道左，上皇万里旋銮舆。牝鸡鸣晨有悍妇，孽狐嗥夜有老奴。扶桑杲杲未翳蚀，但歌大业吾何疵。首章义正语未婉，前辈不辨来者疑。正须细读史克颂，未用苦说涪翁诗。许张劲节震金石，李郭壮开如虎貔。断崖苍石有时泐，诸公万古声烈垂。天怀倦客有所恨，雨湿江寒催解维。神州北望三叹息，翰墨是非何议为。
壬子春罗端长赠别
作者：王炎
朝代：宋

忆昔如相识，公归自中都。时方擢上第，绿发青衫纡。论郊兄弟间，意气和笙竽。瑰文得要揽，快语相为娱。一别间何阔，流年走暘乌。高情自浩浩，风骨乃仙癯。顾我蒲柳姿，雪霜凝鬓须。回思鸿雁行，泪落衣袖濡。相逢慰栖迟，此道评精粗。稔闻充素蕴，诸老推通儒。又知治剧县，民瘼删繁须。清才为世用，洗目亨天衢。监州尚小试，称屈非超逾。敂门喜重来，新诗遗明珠。倾倒念有陈，草具陪觞壶。自愧学不讲，议论无根株。殷勤谢雅贶，披索中肠枯。壮志已怆悢，俗情厌崎岖。正须心所欣，日与镌迂愚。奈何复作远，揽袂还踌躇。公犹寄异邦，同是江南区。但虑怀与安，久客非良图。终当念坟墓，速归三径芜。昨言亦云然，岁寒勿盟渝。
壬子春罗端长赠别
作者：王炎
朝代：宋

忆昔始相识，公归自中都。时方擢上第，绿发青衫纡。论交兄弟间，意气和笙竽。瑰文得要揽，快语相为娱。一别间何阔，流年走旸乌。高情自浩浩，风骨乃仙癯。顾我蒲柳姿，雪霜凝鬓须。回思鸿雁行，泪落衣袖濡。相逢慰栖迟，此道评精粗。稔闻充素蕴，诸老推通儒。又知治剧县，民瘼删繁须。清才为世用，洗目亨天衢。监州尚小试，称屈非超踰。叩门喜重来，新诗遗明珠。倾倒念有陈，草具陪觞壶。自愧学不讲，议论无根株。殷勤谢雅贶，披索中肠枯。壮志已怆悢，俗情厌崎岖。正须心所欣，日与镌迂愚。奈何复作远，揽袂还踌躇。公犹寄异邦，同是江南区。但虑怀与安，久客非良图。终当念坟墓，速归三径芜。昨言亦云然，岁寒勿盟渝。
壬子春罗端长赠别
作者：王炎
朝代：宋

忆昔始相识，公归自中都。
时方擢上第，绿髮青衫纡。
论交兄弟间，意气和笙竽。
瓌文得要揽，快语相为娱。
一别间何阔，流年走旸乌。
高情自浩浩，风骨乃仙癯。
顾我蒲柳姿，雪霜凝鬓鬚。
回思鸿鴈行，泪落衣袖濡。
相逢慰栖迟，此道评精粗。
稔闻充素藴，诸老推通儒。
又知治剧县，民瘼删繁须。
清才为世用，洗目亨天衢。
监州尚小试，称屈非超踰。
敂门喜重来，新诗遗明珠。
倾倒念有陈，草具陪觞壶。
自愧学不讲，议论无根株。
殷勤谢雅贶，披索中肠枯。
壮志已怆悢，俗情厌崎岖。
正须心所欣，日与镌迂愚。
奈何復作远，揽袂还踌躇。
公犹寄异邦，同是江南区。
但虑怀与安，久客非良图。
终当念坟墓，速归三径芜。
昨言亦云然，岁寒勿盟渝。
壬子春羅端長贈別
作者：王炎
朝代：宋

憶昔始相識，公歸自中都。
時方擢上第，綠髮青衫紆。
論交兄弟間，意氣和笙竽。
瓌文得要攬，快語相爲娛。
一別間何闊，流年走暘烏。
高情自浩浩，風骨乃仙癯。
顧我蒲柳姿，雪霜凝鬢鬚。
回思鴻鴈行，淚落衣袖濡。
相逢慰棲遲，此道評精粗。
稔聞充素藴，諸老推通儒。
又知治劇縣，民瘼刪繁須。
清才爲世用，洗目亨天衢。
監州尚小試，稱屈非超踰。
敂門喜重來，新詩遺明珠。
傾倒念有陳，草具陪觴壺。
自愧學不講，議論無根株。
殷勤謝雅貺，披索中腸枯。
壯志已愴悢，俗情厭崎嶇。
正須心所欣，日與鎸迂愚。
奈何復作遠，攬袂還躊躇。
公猶寄異邦，同是江南區。
但慮懷與安，久客非良圖。
終當念墳墓，速歸三徑蕪。
昨言亦云然，歲寒勿盟渝。
壬戌立春日
作者：王炎
朝代：宋
体裁：五言律诗

晼晚流年度，凄凉短景催。月圆疑腊半，岁闰已春回。一箸青丝菜，三杯白玉醅。主人无喜事，蜡炬误花开。
壬戌立春日
作者：王炎
朝代：宋

晼晚流年度，凄涼短景催。
月圓疑臘半，歲閏已春回。
一箸青絲菜，三杯白玉醅。
主人無喜事，蠟炬誤花開。
壬戌立春日
作者：王炎
朝代：宋

晼晼流年度，凄凉短景催。月圆疑腊半，岁闰已春回。一箸青丝菜，三杯白玉醅。主人无喜事，蜡炬误花开。
壬申十二月二十八夜雷
作者：王炎
朝代：宋
体裁：五言律诗

残腊方淫雨，中宵忽怒雷。更长频展转，梦断但惊猜。冻雪何时解，春风几日来。龙蛇今在蛰，墐户不宜开。
壬申十二月二十八夜雷
作者：王炎
朝代：宋

殘臘方淫雨，中宵忽怒雷。
更長頻展轉，夢斷但驚猜。
凍雪何時解，春風幾日來。
龍蛇今在蟄，墐戶不宜開。
复州道中二首
作者：王炎
朝代：宋

岁事已告毕，客行殊未归。蒌蒿穿雪长，水鸟背人飞。沮洳蒹葭远，村墟烟火稀。边风吹莫色，短策度斜晖。私喜归期近，天边更远游。士须尝险阻，吾敢恨淹留。尘事蚁旋磨，浮名鱼中钩。春风桃李月，倚柂看东流。
复州道中二首·其二
作者：王炎
朝代：宋

私喜归期近，天边更远游。士须尝险阻，吾敢恨淹留。尘事蚁旋磨，浮名鱼中钩。春风桃李月，倚柂看东流。
夏日雨过
作者：王炎
朝代：宋

云润日杲杲，渠涩泉泠泠。
羣山晓过雨，一沐千髻青。
岸巾纳微凉，庭户留余清。
乔木俯佳色，野卉含幽馨。
昔来挽枯条，今来见欣荣。
荣枯亦何有，对此难为情。
长年心事多，抚髀只自惊。
冰炭交中肠，吾生安得宁。
好风吹我裳，颇觉耳目醒。
暇日可少憇，安用心营营。
高卧绿阴底，玄蝉相对鸣。
夏日雨过
作者：王炎
朝代：宋

云润日杲杲，渠涩泉泠泠。群山晓过雨，一沐千髻青。岸巾纳微凉，庭户留馀清。乔木俯佳色，野卉含幽馨。昔来挽枯条，今来见欣荣。荣枯亦何有，对此难为情。长年心事多，抚髀只自惊。冰炭交中肠，吾生安得宁。好风吹我裳，颇觉耳目醒。暇日可少憩，安用心营营。高卧绿阴底，玄蝉相对鸣。
夏日雨過
作者：王炎
朝代：宋

雲潤日杲杲，渠澀泉泠泠。
羣山曉過雨，一沐千髻青。
岸巾納微凉，庭戶留餘清。
喬木俯佳色，野卉含幽馨。
昔來挽枯條，今來見欣榮。
榮枯亦何有，對此難爲情。
長年心事多，撫髀只自驚。
冰炭交中腸，吾生安得寧。
好風吹我裳，頗覺耳目醒。
暇日可少憇，安用心營營。
高卧綠陰底，玄蟬相對鳴。
夜半聞雨再用前韻
作者：王炎
朝代：宋

轆轤百尺汲無水，映日四山雲不起。
朱轓浪說勸農桑，衣食何從可甘美。
禱而得雨不苦旱，竊疑此殆偶然爾。
夜半潺潺簷溜鳴，孤枕夢回心失喜。
兒童挽犢婦餉饁，襏襫耕夫亦勤止。
鼠跡印我榻上書，蛛絲罥我壁間麈。
抖擻胸中三斗塵，强欲吟哦無好語。
請公酌酒更揮毫，快寫珠璣歌喜雨。
夜半闻雨再用前韵
作者：王炎
朝代：宋
体裁：古风

辘轳百尺汲无水，映日四山云不起。朱轓浪说劝农桑，衣食何从可甘美。祷而得雨不苦旱，窃疑此殆偶然尔。夜半潺潺檐溜鸣，孤枕梦回心失喜。儿童挽犊妇饷馌，袯襫耕夫亦勤止。鼠迹印我榻上书，蛛丝罥我壁间麈。抖擞胸中三斗尘，强欲吟哦无好语。请公酌酒更挥毫，快写珠玑歌喜雨。
夜半闻雨再用前韵
作者：王炎
朝代：宋

辘轳百尺汲无水，映日四山云不起。
朱轓浪说劝农桑，衣食何从可甘美。
祷而得雨不苦旱，窃疑此殆偶然尔。
夜半潺潺檐溜鸣，孤枕梦回心失喜。
儿童挽犊妇饷馌，襏襫耕夫亦勤止。
鼠迹印我榻上书，蛛丝罥我壁间麈。
抖擞胸中三斗尘，强欲吟哦无好语。
请公酌酒更挥毫，快写珠玑歌喜雨。
夜坐
作者：王炎
朝代：宋

月白侵衣冷，窗間對一燈。
淹留歸未得，進取我何能。
空室無天女，清談只衲僧。
不嫌身寂寞，絕喜睡瞢騰。
夜坐
作者：王炎
朝代：宋
体裁：五言律诗

月白侵衣冷，窗间对一灯。淹留归未得，进取我何能。空室无天女，清谈只衲僧。不嫌身寂寞，绝喜睡瞢腾。
夜坐偶追悼猪哥不觉流涕因以绝句写其悲
作者：王炎
朝代：宋
体裁：七言绝句

三年娠孕疑希有，千里乡关不共归。旅殡新坟今宿草，西风老泪更沾衣。
夜坐偶追悼豬哥不覺流涕因以絕句寫其悲
作者：王炎
朝代：宋

三年娠孕疑希有，千里鄉關不共歸。
旅殯新墳今宿草，西風老淚更沾衣。
夜宿江上
作者：王炎
朝代：宋
体裁：七言绝句

夜宿江边芦苇丛，江流浩浩吼天风。西南阙月淡无色，拥衲不眠听塞鸿。
夜宿江上
作者：王炎
朝代：宋

夜宿江邊蘆葦叢，江流浩浩吼天風。
西南闕月淡無色，擁衲不眠聽塞鴻。
夜宿閔灘下
作者：王炎
朝代：宋

歙江兩岸山立壁，一水潭潭浮紺碧。
嵌空老石出中流，觸碎玻璃成沸白。
灘高水落定難行，莫雨淋浪新漲生。
三更風怒山欲吼，催喚金烏回曉晴。
篙工倚柂笑相語，但上閔灘無所阻。
明日日晡過歙渚，艤船沽酒勞辛苦。
夜宿闵滩下
作者：王炎
朝代：宋
体裁：古风

歙江两岸山立壁，一水潭潭浮绀碧。嵌空老石出中流，触碎玻璃成沸白。滩高水落定难行，莫雨淋浪新涨生。三更风怒山欲吼，催唤金乌回晓晴。篙工倚柂笑相语，但上闵滩无所阻。明日日晡过歙渚，舣船沽酒劳辛苦。
夜行船
作者：王炎
朝代：宋

淡飯粗衣隨分過。新成就、庵寮一個。靜處藏身，十分自在，只恁麼、有何不可。過眼空花都看破。紅塵外、獨行獨坐。也沒籌量，也沒系絆，更覓甚、三乘四果。
夜行船
作者：王炎
朝代：宋
体裁：词

淡饭粗衣随分过。
新成就、庵寮一个。
静处藏身，十分自在，只恁麽、有何不可。
过眼空花都看破。
红尘外、独行独坐。
也没筹量，也没系绊，更觅甚、三乘四果。
夜行船（贺将使叔成宝相寮）
作者：王炎
朝代：宋
体裁：词

淡饭粗衣随分过。新成就、庵寮一个。静处藏身，十分自在，只恁么、有何不可。过眼空花都看破。红尘外、独行独坐。也没筹量，也没系绊，更觅甚、三乘四果。
大水行
作者：王炎
朝代：宋

屯云墨色日将暮，晦明挥霍雨如注。水声夜半摇匡床，平旦出门吁可畏。盘涡溔瀁吞边旁，悍流汹涌行中央。日中雨复绠縻下，沟塍水跃皆浑黄。黑风拗怒雷击地，浪头起立三丈强。杈枒老木根株拔，崚嶒古屋椽桷裂。快马万蹄迸突而凭凌，灵鼍百面澒洞而砅砰。锐兵鏖战城栅倒，猛虎嗥吼崖谷崩。旁观气夺目力眩，濒流上下俱不宁。升高辟害叫舟楫，篙工倚柂不敢行。寂寥向晚颇衰落，断霞返照回新晴。鸟飞不尽天界阔，苍烟淡淡山青青。衔杯引满幸无恙，收召魂魄犹屏营。往年秋水沈半壁，阖门九死得一生。今日思之痛方定，一见洪波心震惊。吾闻山挟河回冲底柱，峡束江盘投滟澦。鱼龙百怪家其中，风涛暴横无终穷。小溪常时清且浅，漪涟不动平于板。浅津可涉深可梁，一旦沸腾能漭茫。传闻溃渱山裂破，黑蛟夜出作奇祸。抉崖走石势力粗，十家六七无室庐。百年枯冢尚漂泊，变生仓卒人为鱼。君不见去年四月不雨至七月，涧谿一线断绝。川居人曾死于暍，山居人今死于溺。下田黄尘曾蓬勃，高田白沙今障没。呜呼灾害何其频，勦民之命谁肯任。勦民之命谁肯任，苍天苍天实照临。
大水行
作者：王炎
朝代：宋
体裁：古风

屯云墨色日将暮，晦明挥霍雨如注。水声夜半摇匡床，平旦出门吁可畏。盘涡溔瀁吞边旁，悍流汹涌行中央。日中雨复绠縻下，沟塍水跃皆浑黄。黑风拗怒雷击地，浪头起立三丈强。杈枒老木根株拔，崚嶒古屋椽桷裂。快马万蹄迸突而凭凌，灵鼍百面澒洞而砯砰。锐兵鏖战城栅倒，猛虎嗥吼崖谷崩。旁观气夺目力眩，濒流上下俱不宁。升高辟害叫舟楫，篙工倚柂不敢行。寂寥向晚颇衰落，断霞返照回新晴。鸟飞不尽天界阔，苍烟淡淡山青青。衔杯引满幸无恙，收召魂魄犹屏营。往年秋水沈半壁，阖门九死得一生。今日思之痛方定，一见洪波心震惊。吾闻山挟河回冲底柱，峡束江盘投滟滪。鱼龙百怪家其中，风涛暴横无终穷。小溪常时清且浅，漪涟不动平于板。浅津可涉深可梁，一旦沸腾能漭茫。传闻溃渱山裂破，黑蛟夜出作奇祸。抉崖走石势力粗，十家六七无室庐。百年枯冢尚漂泊，变生仓卒人为鱼。君不见去年四月不雨至七月，涧溪一线皆断绝。川居人曾死于暍，山居人今死于溺。下田黄尘曾蓬勃，高田白沙今障没。呜呼灾害何其频，剿民之命谁肯任。剿民之命谁肯任，苍天苍天实照临。
大水行
作者：王炎
朝代：宋

屯云墨色日将暮，晦明挥霍雨如注。水声夜半摇匡床，平旦出门吁可畏。盘涡溔瀁吞边旁，悍流汹涌行中央。日中雨复绠縻下，沟塍水跃皆浑黄。黑风拗怒雷击地，浪头起立三丈强。杈枒老木根株拔，崚嶒古屋椽桷裂。快马万蹄迸突而凭凌，灵鼍百面澒洞而砯砰。锐兵鏖战城栅倒，猛虎嘷吼崖谷崩。旁观气夺目力眩，濒流上下俱不宁。升高辟害叫舟楫，篙工倚柂不敢行。寂寥向晚颇衰落，断霞返照回新晴。鸟飞不尽天界阔，苍烟淡淡山青青。衔杯引满幸无恙，收召魂魄犹屏营。往年秋水沈半壁，阖门九死得一生。今日思之痛方定，一见洪波心震惊。吾闻山挟河回冲底柱，峡束江盘投滟滪。鱼龙百怪家其中，风涛暴横无终穷。小溪常时清且浅，漪涟不动平于板。浅津可涉深可梁，一旦沸腾能漭茫。传闻溃渱山裂破，黑蛟夜出作奇祸。抉崖走石势力粗，十家六七无室庐。百年枯冢尚漂泊，变生仓卒人为鱼。君不见去年四月不雨至七月，涧溪一线皆断绝。川居人曾死于暍，山居人今死于溺。下田黄尘曾蓬勃，高田白沙今障没。呜呼灾害何其频，剿民之命谁肯任。剿民之命谁肯任，苍天苍天实照临。
大水行
作者：王炎
朝代：宋

屯云墨色日将暮，晦明挥霍雨如注。
水声夜半摇匡床，平旦出门吁可畏。
盘涡溔瀁吞边旁，悍流汹涌行中央。
日中雨復绠縻下，沟塍水跃皆浑黄。
黑风拗怒雷击地，浪头起立三丈强。
杈枒老木根株拔，崚嶒古屋椽桷裂。
快马万蹄迸突而凭凌，灵鼍百面澒洞而砯砰。
锐兵鏖战城栅倒，猛虎嘷吼崖谷崩。
旁观气夺目力眩，濒流上下俱不宁。
升高辟害叫舟楫，篙工倚柂不敢行。
寂寥向晚颇衰落，断霞返照回新晴。
鸟飞不尽天界阔，苍烟淡淡山青青。
衔杯引满幸无恙，收召魂魄犹屏营。
往年秋水沈半壁，阖门九死得一生。
今日思之痛方定，一见洪波心震惊。
吾闻山挟河回衝底柱，峡束江盘投滟滪。
鱼龙百怪家其中，风涛暴横无终穷。
小溪常时清且浅，漪涟不动平于板。
浅津可涉深可梁，一旦沸腾能漭茫。
传闻溃渱山裂破，黑蛟夜出作奇祸。
抉崖走石势力粗，十家六七无室庐。
百年枯冢尚漂泊，变生仓卒人为鱼。
君不见去年四月不雨至七月，涧溪一綫皆断绝。
川居人曾死于暍，山居人今死于溺。
下田黄尘曾蓬勃，高田白沙今障没。
呜呼灾害何其频，剿民之命谁肯任。
剿民之命谁肯任，苍天苍天实照临。
大水行
作者：王炎
朝代：宋

屯雲墨色日將暮，晦明揮霍雨如注。
水聲夜半摇匡床，平旦出門吁可畏。
盤渦溔瀁吞邊旁，悍流洶湧行中央。
日中雨復綆縻下，溝塍水躍皆渾黄。
黑風拗怒雷擊地，浪頭起立三丈强。
杈枒老木根株拔，崚嶒古屋椽桷裂。
快馬萬蹄迸突而憑凌，靈鼉百面澒洞而砯砰。
銳兵鏖戰城柵倒，猛虎嘷吼崖谷崩。
旁觀氣奪目力眩，瀕流上下俱不寧。
升高辟害叫舟楫，篙工倚柂不敢行。
寂寥向晚頗衰落，斷霞返照回新晴。
鳥飛不盡天界闊，蒼烟淡淡山青青。
銜杯引滿幸無恙，收召魂魄猶屏營。
往年秋水沈半壁，闔門九死得一生。
今日思之痛方定，一見洪波心震驚。
吾聞山挾河回衝底柱，峽束江盤投灧澦。
魚龍百怪家其中，風濤暴橫無終窮。
小溪常時清且淺，漪漣不動平於板。
淺津可涉深可梁，一旦沸騰能漭茫。
傳聞潰渱山裂破，黑蛟夜出作奇禍。
抉崖走石勢力粗，十家六七無室廬。
百年枯塚尚漂泊，變生倉卒人爲魚。
君不見去年四月不雨至七月，澗谿一綫皆斷絕。
川居人曾死於暍，山居人今死於溺。
下田黄塵曾蓬勃，高田白沙今障沒。
嗚呼災害何其頻，勦民之命誰肯任。
勦民之命誰肯任，蒼天蒼天實照臨。
太上皇后挽詩·其一
作者：王炎
朝代：宋

紫殿尊嚴地，黄圖揖遜辰。
一言裨大策，萬物頼深仁。
配極乾坤大，重輪日月新。
遽違天下養，氛祲揜鈎陳。
太上皇后挽詩·其二
作者：王炎
朝代：宋

大帝資陰德，吾皇仰母慈。
盛儀猶澣服，新樂在含飴。
玉冊將增慶，椒庭遽共悲。
憂勤終損壽，天道果難知。
太上皇后挽诗
作者：王炎
朝代：宋

紫殿尊严地，黄图揖逊辰。一言裨大策，万物赖深仁。配极乾坤大，重轮日月新。遽违天下养，氛祲掩钩陈。大帝资阴德，吾皇仰母慈。盛仪犹浣服，新乐在含饴。玉册将增庆，椒庭遽共悲。忧勤终损寿，天道果难知。
太上皇后挽诗·其一
作者：王炎
朝代：宋

紫殿尊严地，黄图揖逊辰。一言裨大策，万物赖深仁。配极乾坤大，重轮日月新。遽违天下养，氛祲掩钩陈。
太上皇后挽诗·其一
作者：王炎
朝代：宋

紫殿尊严地，黄图揖逊辰。
一言裨大策，万物頼深仁。
配极干坤大，重轮日月新。
遽违天下养，氛祲揜鈎陈。
太上皇后挽诗·其二
作者：王炎
朝代：宋
体裁：五言律诗

大帝资阴德，吾皇仰母慈。盛仪犹浣服，新乐在含饴。玉册将增庆，椒庭遽共悲。忧勤终损寿，天道果难知。
太上皇后挽诗·其二
作者：王炎
朝代：宋

大帝资阴德，吾皇仰母慈。
盛仪犹澣服，新乐在含饴。
玉册将增庆，椒庭遽共悲。
忧勤终损寿，天道果难知。
太上皇帝挽詩·其一
作者：王炎
朝代：宋

揖遜承虞治，謳歌與啟賢。
御圖纔五載，垂統可千年。
明有重離繼，高居太極先。
四朝三內禪，盛美古無傳。
太上皇帝挽詩·其二
作者：王炎
朝代：宋

億兆方同慶，三宮洽孝慈。
坤輿俄㢮衛，天極遂纏悲。
共憾遺丹鼎，無由奉玉巵。
光輝終不熄，徽號日星垂。
太上皇帝挽诗
作者：王炎
朝代：宋

亿兆方同庆，三宫洽孝慈。坤舆俄{拖扌换弓}卫，天极遂缠悲。共憾遗丹鼎，无由奉玉卮。光辉终不熄，徽号日星垂。
太上皇帝挽诗
作者：王炎
朝代：宋

揖逊承虞治，讴歌与启贤。御图才五载，垂统可千年。明有重离继，高居太极先。四朝三内禅，盛美古无传。亿兆方同庆，三宫洽孝慈。坤舆俄㢮卫，天极遂缠悲。共憾遗丹鼎，无由奉玉卮。光辉终不熄，徽号日星垂。
太上皇帝挽诗·其一
作者：王炎
朝代：宋

揖逊承虞治，讴歌与启贤。御图才五载，垂统可千年。明有重离继，高居太极先。四朝三内禅，盛美古无传。
太上皇帝挽诗·其一
作者：王炎
朝代：宋

揖逊承虞治，讴歌与启贤。
御图纔五载，垂统可千年。
明有重离继，高居太极先。
四朝三内禅，盛美古无传。
太上皇帝挽诗·其二
作者：王炎
朝代：宋

亿兆方同庆，三宫洽孝慈。坤舆俄㢮卫，天极遂缠悲。共憾遗丹鼎，无由奉玉卮。光辉终不熄，徽号日星垂。
太上皇帝挽诗·其二
作者：王炎
朝代：宋

亿兆方同庆，三宫洽孝慈。
坤舆俄㢮卫，天极遂缠悲。
共憾遗丹鼎，无由奉玉巵。
光辉终不熄，徽号日星垂。
太上皇帝挽诗·其二
作者：王炎
朝代：宋
体裁：五言律诗

亿兆方同庆，三宫洽孝慈。坤舆俄弛卫，天极遂缠悲。共憾遗丹鼎，无由奉玉卮。光辉终不熄，徽号日星垂。
太平道中遇流民
作者：王炎
朝代：宋

丁男負荷力已疲，弱妻稚子顔色悲。
親戚墳墓誰忍棄，嗟爾豈願爲流移。
春蠶成繭穀成穗，輸入豪家無孑遺。
豐年凜凜不自保，凶年菜色將何如。
但憂銜恨委溝壑，豈暇懷土安室廬。
故鄉既已不可居，他鄉爲客將誰依。
黄雞啄黍白酒熟，去家未久吾懷歸。
農桑不事得溫飽，見爾令人顔忸怩。
太平道中遇流民
作者：王炎
朝代：宋
体裁：古风

丁男负荷力已疲，弱妻稚子颜色悲。亲戚坟墓谁忍弃，嗟尔岂愿为流移。春蚕成茧谷成穗，输入豪家无孑遗。丰年凛凛不自保，凶年菜色将何如。但忧衔恨委沟壑，岂暇怀土安室庐。故乡既已不可居，他乡为客将谁依。黄鸡啄黍白酒熟，去家未久吾怀归。农桑不事得温饱，见尔令人颜忸怩。
太庙瑞芝颂
作者：王炎
朝代：宋

宋绍天命，列圣重光。
丕绪舄奕，施于无疆。
少海日升，庆元五祀。
渊默面南，格于天地。
于穆清庙，玉芝呈瑞。
蔓蔓其华，丽于丹楹。
匪根斯殖，匪葩斯荣。
和气融液，不春而生。
其瑞维何，祖宗咸喜。
神孙致孝，孺慕无已。
有开必先，产祥隤祉。
其孝维何，神明可通。
问安寝门，四辅翼从。
洗爵为寿，雍雍在宫。
莫大之庆，朝野攸同。
赉尔高年，曰予锡类。
颁爵辅臣，曰汝予助。
三宫岂乐，万姓歌舞。
维我高庙，中兴集勋。
神器所传，艺祖之孙。
重华之断，寿康之仁。
凝神冲漠，不俟倦勤。
羣黎属望，天启元子。
四圣揖逊，千古颛美。
主鬯匪易，秉心肃庄。
以奉重闱，媚于慈皇。
崇德尚贤，心膂股肱。
尽摈浮僞，慈皇是承。
酬酢万微，未明当依。
不蔽不疑，慈皇是以。
民附于仁，天鉴厥诚。
对越在上，祖宗之灵。
贶以瑞物，胙其德馨。
昔在绍兴，芝尝再茁。
仁皇英皇，二祖之室。
曾孙笃之，克肖其德。
受是珍符，宠绥四国。
曷以祝之，万寿无极。
又曷申之，子孙千亿。
有德有瑞，隠显合符。
自今以始，史将娄书。
皇德日新，勿替厥初。
太庙瑞芝颂
作者：王炎
朝代：宋

宋绍天命，列圣重光。丕绪舄奕，施于无疆。少海日升，庆元五祀。渊默面南，格于天地。于穆清庙，玉芝呈瑞。蔓蔓其华，丽于丹楹。匪根斯殖，匪葩斯荣。和气融液，不春而生。其瑞维何，祖宗咸喜。神孙致孝，孺慕无已。有开必先，产祥隤祉。其孝维何，神明可通。问安寝门，四辅翼从。洗爵为寿，雍雍在宫。莫大之庆，朝野攸同。赉尔高年，曰予锡类。颁爵辅臣，曰汝予助。三宫岂乐，万姓歌舞。维我高庙，中兴集勋。神器所传，艺祖之孙。重华之断，寿康之仁。凝神冲漠，不俟倦勤。群黎属望，天启元子。四圣揖逊，千古颛美。主鬯匪易，秉心肃庄。以奉重闱，媚于慈皇。崇德尚贤，心膂股肱。尽摈浮伪，慈皇是承。酬酢万微，未明当依。不蔽不疑，慈皇是以。民附于仁，天鉴厥诚。对越在上，祖宗之灵。贶以瑞物，胙其德馨。昔在绍兴，芝尝再茁。仁皇英皇，二祖之室。曾孙笃之，克肖其德。受是珍符，宠绥四国。曷以祝之，万寿无极。又曷申之，子孙千亿。有德有瑞，隐显合符。自今以始，史将娄书。皇德日新，勿替厥初。
太庙瑞芝颂
作者：王炎
朝代：宋

宋绍天命，列圣重光。丕绪舄奕，施于无疆。少海日升，庆元五祀。渊默面南，格于天地。于穆清庙，玉芝呈瑞。蔓蔓其华，丽于丹楹。匪根斯殖，匪葩斯荣。和气融液，不春而生。其瑞维何，祖宗感喜。神孙致孝，孺慕无已。有开必先，产祥隤祉。其孝维何，神明可通。问安寝门，四辅翼从。洗爵为寿，雍雍在宫。莫大之庆，朝野攸同。赉尔高年，曰予锡类。颁爵辅臣，曰汝予助。三宫岂乐，万姓歌舞。维我高庙，中兴集勋。神器所传，艺祖之孙。重华之断，寿康之仁。凝神冲漠，不俟倦勤。群黎属望，天启元子。四圣揖逊，千古颛美。主鬯匪易，秉心肃庄。以奉重闱，媚于慈皇。崇德尚贤，心膂股肱。尽摈浮伪，慈皇是承。酬酢万微，未明当依。不蔽不疑，慈皇是以。民附于仁，天鉴厥诚。对越在上，祖宗之灵。贶以瑞物，胙其德馨。昔在绍兴，芝尝再茁。仁皇英皇，二祖之室。曾孙笃之，克肖其德。受是珍符，宠绥四国。曷以祝之，万寿无极。又曷申之，子孙千亿。有德有瑞，隐显合符。自今以始，史将娄书。皇德日新。
太廟瑞芝頌
作者：王炎
朝代：宋

宋紹天命，列聖重光。
丕緒舄奕，施于無疆。
少海日升，慶元五祀。
淵默面南，格于天地。
於穆清廟，玉芝呈瑞。
蔓蔓其華，麗于丹楹。
匪根斯殖，匪葩斯榮。
和氣融液，不春而生。
其瑞維何，祖宗咸喜。
神孫致孝，孺慕無已。
有開必先，産祥隤祉。
其孝維何，神明可通。
問安寢門，四輔翼從。
洗爵爲壽，雍雍在宮。
莫大之慶，朝野攸同。
賚爾高年，曰予錫類。
頒爵輔臣，曰汝予助。
三宮豈樂，萬姓歌舞。
維我高廟，中興集勳。
神器所傳，藝祖之孫。
重華之斷，壽康之仁。
凝神沖漠，不俟倦勤。
羣黎屬望，天啟元子。
四聖揖遜，千古顓美。
主鬯匪易，秉心肅莊。
以奉重闈，媚於慈皇。
崇德尚賢，心膂股肱。
盡擯浮僞，慈皇是承。
酬酢萬微，未明當依。
不蔽不疑，慈皇是以。
民附于仁，天鑒厥誠。
對越在上，祖宗之靈。
貺以瑞物，胙其德馨。
昔在紹興，芝嘗再茁。
仁皇英皇，二祖之室。
曾孫篤之，克肖其德。
受是珍符，寵綏四國。
曷以祝之，萬壽無極。
又曷申之，子孫千億。
有德有瑞，隠顯合符。
自今以始，史將婁書。
皇德日新，勿替厥初。
太皇太后挽詩·其一
作者：王炎
朝代：宋

弧矢能天授，詩書德日新。
中興扶漢祚，內禪贊堯仁。
鏤玉三朝慶，塗椒四世親。
乘雲今不返，垂白泣遺民。
太皇太后挽詩·其二
作者：王炎
朝代：宋

離日升黄道，簾中出玉音。
位高踰薄竇，德盛掩姜任。
七紀哀榮備，三宮愛慕深。
補天生萬物，何以答仁心。
太皇太后挽诗
作者：王炎
朝代：宋

弧矢能天授，诗书德日新。中兴扶汉祚，内禅赞尧仁。镂玉三朝庆，涂椒四世亲。乘云今不返，垂白泣遗民。离日升黄道，帘中出玉音。位高踰薄窦，德盛掩姜任。七纪哀荣备，三宫爱慕深。补天生万物，何以答仁心。
太皇太后挽诗·其一
作者：王炎
朝代：宋
体裁：五言律诗

弧矢能天授，诗书德日新。中兴扶汉祚，内禅赞尧仁。镂玉三朝庆，涂椒四世亲。乘云今不返，垂白泣遗民。
太皇太后挽诗·其二
作者：王炎
朝代：宋
体裁：五言律诗

离日升黄道，帘中出玉音。位高踰薄窦，德盛掩姜任。七纪哀荣备，三宫爱慕深。补天生万物，何以答仁心。
奏事入都出西湖上成四絕·其一
作者：王炎
朝代：宋

呼舟特地度西湖，欲訪山中幽子居。
山色湖光渾似舊，人間萬事有乘除。
奏事入都出西湖上成四絕·其三
作者：王炎
朝代：宋

花驄油壁隠輕雷，消却冰山不復來。
墳土未乾爲餒鬼，園花雖好爲誰開。
奏事入都出西湖上成四絕·其二
作者：王炎
朝代：宋

羽衣引我度松關，借得湖山一眼看。
去棹來橈皆物役，箇中惟有白鷗閒。
奏事入都出西湖上成四絕·其四
作者：王炎
朝代：宋

鼎新堂殿鬰嵯峩，中有方袍千指多。
未審雪山黄面老，樹邊一宿意如何。
奏事入都出西湖上成四绝 其三 南园
作者：王炎
朝代：宋

花骢油壁隐轻雷，消却冰山不复来。坟土未乾为馁鬼，园花虽好为谁开。
奏事入都出西湖上成四绝 其二 四圣观
作者：王炎
朝代：宋
体裁：七言绝句

羽衣引我度松关，借得湖山一眼看。去棹来桡皆物役，个中惟有白鸥閒。
奏事入都出西湖上成四绝 其四 净慈
作者：王炎
朝代：宋

鼎新堂殿郁嵯峨，中有方袍千指多。未审雪山黄面老，树边一宿意如何。
奏事入都出西湖上成四绝·其一
作者：王炎
朝代：宋
体裁：七言绝句

呼舟特地度西湖，欲访山中幽子居。山色湖光浑似旧，人间万事有乘除。
奏事入都出西湖上成四绝·其三
作者：王炎
朝代：宋

花骢油壁隠轻雷，消却冰山不復来。
坟土未干为馁鬼，园花虽好为谁开。
奏事入都出西湖上成四绝·其二
作者：王炎
朝代：宋

羽衣引我度松关，借得湖山一眼看。
去棹来桡皆物役，箇中惟有白鸥閒。
奏事入都出西湖上成四绝·其四
作者：王炎
朝代：宋

鼎新堂殿鬰嵯峩，中有方袍千指多。
未审雪山黄面老，树边一宿意如何。
奏事入都出西湖上成四绝·西湖
作者：王炎
朝代：宋

呼舟特地度西湖，欲访山中幽子居。山色湖光浑似旧，人间万事有乘除。羽衣引我度松关，借得湖山一眼看。去棹来桡皆物役，个中惟有白鸥閒。花骢油壁隐轻雷，消却冰山不复来。坟土未乾为馁鬼，园花虽好为谁开。鼎新堂殿郁嵯峨，中有方袍千指多。未审雪山黄面老，树边一宿意如何。
好事近
作者：王炎
朝代：宋

時節近元宵，天意人情都好。煙柳露桃枝上，覺今年春早。遏雲一曲鳳將雛，疑是在蓬島。玉筍扶杯瀲灩，願黑頭難老。
好事近
作者：王炎
朝代：宋

玉頰映紅綃，才報東風訊息。雖則清臞如許，有生香真色。相看動是隔年期，忍不飲涓滴。莫待輕飛一片，卻說花堪惜。
好事近
作者：王炎
朝代：宋

閒日似年長，又在他鄉春暮。柳外一聲鶗鴂，怨落花飛絮。苧羅只似舊時村，佳人在何處。試問鴟夷因甚，載輕顰同去。
好事近·玉颊映红绡
作者：王炎
朝代：宋
体裁：词

玉颊映红绡，才报东风消息。虽则清臞如许，有生香真色。相看动是隔年期，忍不饮涓滴。莫待轻飞一片，却说花堪惜。
好事近·闲日似年长
作者：王炎
朝代：宋
体裁：词

闲日似年长，又在他乡春暮。柳外一声鶗鴂，怨落花飞絮。苎罗只似旧时村，佳人在何处。试问鸱夷因甚，载轻颦同去。
好事近（同前）
作者：王炎
朝代：宋
体裁：词

时节近元宵，天意人情都好。烟柳露桃枝上，觉今年春早。遏云一曲凤将雏，疑是在蓬岛。玉笋扶杯潋滟，愿黑头难老。
好事近（早梅）
作者：王炎
朝代：宋

玉颊映红绡，搀报东风消息。虽则清臞如许，有生香真色。相看动是隔年期，忍不饮涓滴。莫待轻飞一片，却说花堪惜。
如大坂二絕·其一
作者：王炎
朝代：宋

輕風掠面作微凉，盡日筍輿行澗岡。
畦稻欲花新得雨，老農屈指計秋嘗。
如大坂二絕·其二
作者：王炎
朝代：宋

盤薄解衣方少休，青山白水挽吾留。
一聲杜宇喚歸意，百囀黄鸝生客愁。
如大坂二绝
作者：王炎
朝代：宋

轻风掠面作微凉，尽日笋舆行涧冈。畦稻欲花新得雨，老农屈指计秋尝。盘薄解衣方少休，青山白水挽吾留。一声杜宇唤归意，百啭黄鹂生客愁。
如大坂二绝·其一
作者：王炎
朝代：宋
体裁：七言绝句

轻风掠面作微凉，尽日笋舆行涧冈。畦稻欲花新得雨，老农屈指计秋尝。
如大坂二绝·其二
作者：王炎
朝代：宋
体裁：七言绝句

盘薄解衣方少休，青山白水挽吾留。一声杜宇唤归意，百啭黄鹂生客愁。
子大有游东山之约以诗相趣因次其韵
作者：王炎
朝代：宋

家如锦里先生甫，诗似钱塘处士逋。若解山中安稳住，定胜软饱卧流苏。今昔东山约略同，但无红袖肯相从。不妨小试游山屐，因访骙骙陆士龙。万杉深处一轩开，秀色参天费壅培。我为不知林壑趣，黄粱梦觉却归来。猛省香山及辋川，句中摹写共流传。烦公检点遗编看，二老元曾赋几篇。
子大有游东山之约以诗相趣因次其韵·其三
作者：王炎
朝代：宋
体裁：七言绝句

万杉深处一轩开，秀色参天费壅培。我为不知林壑趣，黄粱梦觉却归来。
子大有游东山之约以诗相趣因次其韵·其二
作者：王炎
朝代：宋
体裁：七言绝句

今昔东山约略同，但无红袖肯相从。不妨小试游山屐，因访骙骙陆士龙。
子大有游东山之约以诗相趣因次其韵·其四
作者：王炎
朝代：宋
体裁：七言绝句

猛省香山及辋川，句中摹写共流传。烦公检点遗编看，二老元曾赋几篇。
子大有游東山之約以詩相趣因次其韻·其一
作者：王炎
朝代：宋

家如錦里先生甫，詩似錢塘處士逋。
若解山中安穩住，定勝軟飽卧流蘇。
子大有游東山之約以詩相趣因次其韻·其三
作者：王炎
朝代：宋

萬杉深處一軒開，秀色參天費壅培。
我爲不知林壑趣，黄粱夢覺却歸來。
子大有游東山之約以詩相趣因次其韻·其二
作者：王炎
朝代：宋

今昔東山約略同，但無紅袖肯相從。
不妨小試游山屐，因訪騤騤陸士龍。
子大有游東山之約以詩相趣因次其韻·其四
作者：王炎
朝代：宋

猛省香山及輞川，句中摹寫共流傳。
煩公檢點遺編看，二老元曾賦幾篇。
子用惠魚四軸以詩謝之·其一
作者：王炎
朝代：宋

四幅溪藤任卷舒，管城幻出化龍魚。
風雷定似梭飛走，莫誤呼兒覓素書。
子用惠魚四軸以詩謝之·其二
作者：王炎
朝代：宋

掉尾揚鬐氣象閒，或潛或躍出毫端。
非魚知得魚如許，豈在濠梁子細觀。
子用惠鱼四轴以诗谢之
作者：王炎
朝代：宋

四幅溪藤任卷舒，管城幻出化龙鱼。风雷定似梭飞走，莫误呼儿觅素书。掉尾扬鬐气象閒，或潜或跃出毫端。非鱼知得鱼如许，岂在濠梁子细观。
子用惠鱼四轴以诗谢之·其一
作者：王炎
朝代：宋
体裁：七言绝句

四幅溪藤任卷舒，管城幻出化龙鱼。风雷定似梭飞走，莫误呼儿觅素书。
子用惠鱼四轴以诗谢之·其二
作者：王炎
朝代：宋
体裁：七言绝句

掉尾扬鬐气象閒，或潜或跃出毫端。非鱼知得鱼如许，岂在濠梁子细观。
宋可挹挽詩
作者：王炎
朝代：宋

萬卷藏書富，千金市義多。
斯人今止此，造物意如何。
風月空投轄，烟波冷曬蓑。
林間誰挂劍，清淚墮悲歌。
宋可挹挽诗
作者：王炎
朝代：宋
体裁：五言律诗

万卷藏书富，千金市义多。斯人今止此，造物意如何。风月空投辖，烟波冷晒蓑。林间谁挂剑，清泪堕悲歌。
家仆来丛桂告米粟不继
作者：王炎
朝代：宋

来时花柳未全春，燕子将雏已夏深。
破镜望中占远信，扊扅歌裏有悲音。
青衫得禄犹弹铗，白髮欺人欲上簪。
筑室买田谋小隠，探囊何日有黄金。
家仆来丛桂告米粟不继
作者：王炎
朝代：宋
体裁：七言律诗

来时花柳未全春，燕子将雏已夏深。破镜望中占远信，扊扅歌里有悲音。青衫得禄犹弹铗，白发欺人欲上簪。筑室买田谋小隐，探囊何日有黄金。
家僕來叢桂告米粟不繼
作者：王炎
朝代：宋

來時花柳未全春，燕子將雛已夏深。
破鏡望中占遠信，扊扅歌裏有悲音。
青衫得祿猶彈鋏，白髮欺人欲上簪。
築室買田謀小隠，探囊何日有黄金。
宿公安二圣寺
作者：王炎
朝代：宋
体裁：古风

蒙城一市万人聚，一堤如虹作遮护。风涛悍怒鱼龙宫，濒流压以青莲宇。潭潭广殿不动尊，夹立二丈力士身。楚帆蜀柂日衔尾，过者蹴然生畏心。粥鱼斋鼓二千指，我贫未办作檀施。明朝踏霜出江头，借佛定力扶扁舟。
宿公安二聖寺
作者：王炎
朝代：宋

蒙城一市萬人聚，一堤如虹作遮護。
風濤悍怒魚龍宮，瀕流壓以青蓮宇。
潭潭廣殿不動尊，夾立二丈力士身。
楚帆蜀柂日銜尾，過者蹴然生畏心。
粥魚齋鼓二千指，我貧未辦作檀施。
明朝踏霜出江頭，借佛定力扶扁舟。
宿野人家
作者：王炎
朝代：宋

破篱犬吠月将落，曲沼蛙号天欲晴。日出东方尘满眼，不如攲枕梦魂清。
宿野人家
作者：王炎
朝代：宋

破篱犬吠月将落，曲沼蛙号天欲晴。日出东方尘满眼，不如欹枕梦魂清。
宿野人家
作者：王炎
朝代：宋

破籬犬吠月將落，曲沼蛙號天欲晴。
日出東方塵滿眼，不如欹枕夢魂清。
寄德瑩弟二首
作者：王炎
朝代：宋

牢落羁旅隔楚东，青山梦入往来中。离心落雁惊秋雨，醉眼开花昨夜风。一壑若为甘小隐，三江何日挂归篷。谋生向坐文穷计，识破誵讹虑已空。洞庭秋水望中天，侧目飞鸿断复连。得句信知神入梦，浇愁不惯酒中仙。秋风白发欺来日，夜雨青灯忆往年。用拙不妨消息好，关山明月两茫然。
寄德瑩弟二首·其一
作者：王炎
朝代：宋

牢落羈旅隔楚東，青山夢入往來中。
離心落雁驚秋雨，醉眼開花昨夜風。
一壑若爲甘小隠，三江何日掛歸篷。
謀生向坐文窮計，識破誵訛慮已空。
寄德瑩弟二首·其二
作者：王炎
朝代：宋

洞庭秋水望中天，側目飛鴻斷復連。
得句信知神入夢，澆愁不慣酒中仙。
秋風白髮欺來日，夜雨青燈憶往年。
用拙不妨消息好，關山明月兩茫然。
寄德莹弟二首
作者：王炎
朝代：宋

牢落羁旅隔楚东，青山梦入往来中。
离心落雁惊秋雨，醉眼开花昨夜风。
一壑若为甘小隐，三江何日挂归篷。
谋生向坐文穷计，识破譊讹虑已空。
寄德莹弟二首·其一
作者：王炎
朝代：宋
体裁：七言律诗

牢落羁旅隔楚东，青山梦入往来中。离心落雁惊秋雨，醉眼开花昨夜风。一壑若为甘小隐，三江何日挂归篷。谋生向坐文穷计，识破誵讹虑已空。
寄德莹弟二首·其一
作者：王炎
朝代：宋

牢落羁旅隔楚东，青山梦入往来中。
离心落雁惊秋雨，醉眼开花昨夜风。
一壑若为甘小隠，三江何日挂归篷。
谋生向坐文穷计，识破誵讹虑已空。
寄德莹弟二首·其二
作者：王炎
朝代：宋
体裁：七言律诗

洞庭秋水望中天，侧目飞鸿断复连。得句信知神入梦，浇愁不惯酒中仙。秋风白发欺来日，夜雨青灯忆往年。用拙不妨消息好，关山明月两茫然。
寄德莹弟二首·其二
作者：王炎
朝代：宋

洞庭秋水望中天，侧目飞鸿断復连。
得句信知神入梦，浇愁不惯酒中仙。
秋风白髮欺来日，夜雨青灯忆往年。
用拙不妨消息好，关山明月两茫然。
寄潘維節
作者：王炎
朝代：宋

黑貂裘敝君窮甚，黄犬書來我慨然。
肯到越中同住否，秋深即上歙溪船。
寄潘维节
作者：王炎
朝代：宋

墨貂裘敝君穷甚，黄犬书来我慨然。
肯到越中同住否，秋深即上歙溪船。
寄潘维节
作者：王炎
朝代：宋
体裁：七言绝句

黑貂裘敝君穷甚，黄犬书来我慨然。肯到越中同住否，秋深即上歙溪船。
寄蒋主簿
作者：王炎
朝代：宋
体裁：五言律诗

过我匆匆去，难淹长者车。岁华今又晚，官况近何如。不是无才具，渠忧少荐书。因君问公干，久不寄双鱼。
寄蒋主簿
作者：王炎
朝代：宋

过我怱怱去，难淹长者车。
岁华今又晚，官况近何如。
不是无才具，渠忧少荐书。
因君问公干，久不寄双鱼。
寄蔣主簿
作者：王炎
朝代：宋

過我怱怱去，難淹長者車。
歲華今又晚，官况近何如。
不是無才具，渠憂少薦書。
因君問公幹，久不寄雙魚。
密室
作者：王炎
朝代：宋

密室可附火，小窗聊借明。
風寒皆不到，溫飽更何營。
省事事自少，養心心亦清。
床頭猶有易，座右不須銘。
密室
作者：王炎
朝代：宋
体裁：五言律诗

密室可附火，小窗聊借明。风寒皆不到，温饱更何营。省事事自少，养心心亦清。床头犹有易，座右不须铭。
寓居分宁去故乡千里不归者二年思念松楸成长句
作者：王炎
朝代：宋

暧暧风日暖，林薄皆蕃鲜。好鸟仍啸歌，晚花亦嫣然。问之此何时，春莫将禁烟。家家馔觞豆，拜扫墟墓间。飞鸣乌攫肉，丛木挂纸钱。而我独不乐，慨然坐长叹。开编不能读，当馈不能餐。豺獭尚有祭，谁忍忘其先。念为贫所驱，随牒二十年。少壮不可留，览镜将华颠。空惭北山移，未表南阳阡。阖门有百指，负郭无一廛。坐此客异乡，归思空缠绵。忆昔初筮仕，吾母犹朱颜。三釜不及养，遽悲蓼莪篇。侵寻岁月久，百感难具言。伤心思宰木，清泪如流泉。狐死必首丘，古人亦重迁。况我虽宦游，十世家星川。亲朋日在眼，可以相周旋。土风有不同，客意终未安。花落草凄凄，青山啼杜鹃。
寓居分宁去故乡千里不归者二年思念松楸成长句
作者：王炎
朝代：宋

暧暧风日暖，林薄皆蕃鲜。
好鸟仍啸歌，晚花亦嫣然。
问之此何时，春莫将禁烟。
家家馔觞豆，拜扫墟墓间。
飞鸣乌攫肉，丛木挂纸钱。
而我独不乐，慨然坐长嘆。
开编不能读，当馈不能餐。
豺獭尚有祭，谁忍忘其先。
念为贫所驱，随牒二十年。
少壮不可留，览镜将华颠。
空惭北山移，未表南阳阡。
阖门有百指，负郭无一廛。
坐此客异乡，归思空缠绵。
忆昔初筮仕，吾母犹朱颜。
三釜不及养，遽悲蓼莪篇。
侵寻岁月久，百感难具言。
伤心思宰木，清泪如流泉。
狐死必首丘，古人亦重迁。
况我虽宦游，十世家星川。
亲朋日在眼，可以相周旋。
土风有不同，客意终未安。
花落草凄凄，青山啼杜鹃。
寓居分寧去故鄉千里不歸者二年思念松楸成長句
作者：王炎
朝代：宋

曖曖風日暖，林薄皆蕃鮮。
好鳥仍嘯歌，晚花亦嫣然。
問之此何時，春莫將禁烟。
家家饌觴豆，拜掃墟墓間。
飛鳴烏攫肉，叢木挂紙錢。
而我獨不樂，慨然坐長嘆。
開編不能讀，當饋不能餐。
豺獺尚有祭，誰忍忘其先。
念爲貧所驅，隨牒二十年。
少壯不可留，覽鏡將華顛。
空慚北山移，未表南陽阡。
闔門有百指，負郭無一廛。
坐此客異鄉，歸思空纏綿。
憶昔初筮仕，吾母猶朱顔。
三釜不及養，遽悲蓼莪篇。
侵尋歲月久，百感難具言。
傷心思宰木，清淚如流泉。
狐死必首丘，古人亦重遷。
况我雖宦游，十世家星川。
親朋日在眼，可以相周旋。
土風有不同，客意終未安。
花落草凄凄，青山啼杜鵑。
寓江陵能仁僧舍二首
作者：王炎
朝代：宋

客里岁月晚，春生梅柳枝。弟兄嗟别久，儿女话归迟。拙直将安用，飞腾敢自期。老支刚笑我，底事作痴儿。容膝非无地，安心即是家。焚香翻贝叶，汲水养梅花。无客同持酒，呼僧共煮茶。夜寒烧木佛，谁是老丹霞。
寓江陵能仁僧舍二首·其一
作者：王炎
朝代：宋

客裏岁月晚，春生梅柳枝。
弟兄嗟别久，儿女话归迟。
拙直将安用，飞腾敢自期。
老支刚笑我，底事作痴儿。
寓江陵能仁僧舍二首·其一
作者：王炎
朝代：宋

客裏歲月晚，春生梅柳枝。
弟兄嗟別久，兒女話歸遲。
拙直將安用，飛騰敢自期。
老支剛笑我，底事作癡兒。
寓江陵能仁僧舍二首·其一
作者：王炎
朝代：宋

客里岁月晚，春生梅柳枝。弟兄嗟别久，儿女话归迟。拙直将安用，飞腾敢自期。老支刚笑我，底事作痴儿。
寓江陵能仁僧舍二首·其二
作者：王炎
朝代：宋
体裁：五言律诗

容膝非无地，安心即是家。焚香翻贝叶，汲水养梅花。无客同持酒，呼僧共煮茶。夜寒烧木佛，谁是老丹霞。
寓江陵能仁僧舍二首·其二
作者：王炎
朝代：宋

容膝非無地，安心即是家。
焚香翻貝葉，汲水養梅花。
無客同持酒，呼僧共煮茶。
夜寒燒木佛，誰是老丹霞。
将使有诗欲移具相邀到双溪因次韵
作者：王炎
朝代：宋

缅思花下饮，岁月易侵寻。人老今华发，春深半绿阴。挥毫来妙语，移具有佳音。草木生光彩，青藜肯下临。
将使有诗欲移具相邀到双溪因次韵
作者：王炎
朝代：宋

缅思花下饮，岁月易侵寻。
人老今华髮，春深半绿阴。
挥毫来妙语，移具有佳音。
草木生光彩，青藜肯下临。
将使有诗许移厨双溪次其韵
作者：王炎
朝代：宋

石上窪尊可置杯，石边更可著浯台。旁人不识溪山趣，将谓寻春特地来。
将使有诗许移厨双溪次其韵
作者：王炎
朝代：宋

舣舟柳岸载清尊，招我花边一赏春。莫笑看花人已老，白头曾是少年人。石上洼尊可置杯，石边更可著浯台。旁人不识溪山趣，将谓寻春特地来。莫春天气渐清和，枝上红稀地上多。惟有松筠四时好，风枝雨叶绿婆娑。
将使有诗许移厨双溪次其韵·其三
作者：王炎
朝代：宋
体裁：七言绝句

莫春天气渐清和，枝上红稀地上多。惟有松筠四时好，风枝雨叶绿婆娑。
将使有诗许移厨双溪次其韵·其二
作者：王炎
朝代：宋

石上洼尊可置杯，石边更可著浯台。旁人不识溪山趣，将谓寻春特地来。
将使有诗许移厨双溪次其韵·其二
作者：王炎
朝代：宋

石上漥尊可置杯，石边更可着浯台。
旁人不识溪山趣，将谓寻春特地来。
将使送玉堂春花江南竹笋次韵二绝
作者：王炎
朝代：宋

小白长红尽绝尘，不将朱粉污天真。应怜三亩荒凉地，乞与鳌扉一种春。此君长得箨龙儿，不为供人口腹资。养就翠梢如结实，来仪当有凤师师。
将使送玉堂春花江南竹笋次韵二绝·其一
作者：王炎
朝代：宋

小白长红尽绝尘，不将朱粉污天真。
应怜三亩荒凉地，乞与鰲扉一种春。
将使送玉堂春花江南竹笋次韵二绝·其一
作者：王炎
朝代：宋

小白长红尽绝尘，不将朱粉污天真。应怜三亩荒凉地，乞与鳌扉一种春。
将使送玉堂春花江南竹笋次韵二绝·其二
作者：王炎
朝代：宋
体裁：七言绝句

此君长得箨龙儿，不为供人口腹资。养就翠梢如结实，来仪当有凤师师。
将使送玉堂春花江南竹笋次韵二绝将使有诗许移厨双溪次其韵·其一
作者：王炎
朝代：宋
体裁：七言绝句

舣舟柳岸载清尊，招我花边一赏春。莫笑看花人已老，白头曾是少年人。
將使有詩欲移具相邀到雙溪因次韻
作者：王炎
朝代：宋

緬思花下飲，歲月易侵尋。
人老今華髮，春深半綠陰。
揮毫來妙語，移具有佳音。
草木生光彩，青藜肯下臨。
將使有詩許移厨雙溪次其韻·其一
作者：王炎
朝代：宋

艤舟柳岸載清尊，招我花邊一賞春。
莫笑看花人已老，白頭曾是少年人。
將使有詩許移厨雙溪次其韻·其三
作者：王炎
朝代：宋

莫春天氣漸清和，枝上紅稀地上多。
惟有松筠四時好，風枝雨葉綠婆娑。
將使有詩許移厨雙溪次其韻·其二
作者：王炎
朝代：宋

石上漥尊可置杯，石邊更可著浯臺。
旁人不識溪山趣，將謂尋春特地來。
將使送玉堂春花江南竹笋次韻二絕·其一
作者：王炎
朝代：宋

小白長紅盡絕塵，不將朱粉污天真。
應憐三畝荒涼地，乞與鰲扉一種春。
將使送玉堂春花江南竹笋次韻二絕·其二
作者：王炎
朝代：宋

此君長得籜龍兒，不爲供人口腹資。
養就翠梢如結實，來儀當有鳳師師。
小凫
作者：王炎
朝代：宋

母鸡伏得两凫雏，驯食庭除不待呼。水浴泥行随分足，不知鸥鹭有江湖。
小重山
作者：王炎
朝代：宋

日腳才添一線長。葭灰吹玉管，轉新陽。老來添得鬢邊霜。年華換，歸思滿滄浪。喚客對凝香。公庭鳧騖散，緩行觴。何須紅袖立成行。清淡好，勝似聽絲簧。
小重山·至后一日，长兴赵宰到郡，并招归安、乌程二宰及项广文同饭
作者：王炎
朝代：宋
体裁：词

日脚才添一线长。葭灰吹玉管，转新阳。老来添得鬓边霜。年华换，归思满沧浪。唤客对凝香。公庭凫鹜散，缓行觞。何须红袖立成行。清淡好，胜似听丝簧。
小重山（至后一日，长兴赵宰到郡，并招归安、乌程二宰及项广文同饭）
作者：王炎
朝代：宋
体裁：词

日脚才添一线长。葭灰吹玉管，转新阳。老来添得鬓边霜。年华换，归思满沧浪。唤客对凝香。公庭凫骛散，缓行觞。何须红袖立成行。清淡好，胜似听丝簧。
小鳬
作者：王炎
朝代：宋

母雞伏得兩鳬雛，馴食庭除不待呼。
水浴泥行隨分足，不知鷗鷺有江湖。
小鳬
作者：王炎
朝代：宋

母鸡伏得两鳬雏，驯食庭除不待呼。
水浴泥行随分足，不知鸥鹭有江湖。
居民多疫为散药
作者：王炎
朝代：宋

不信翳方可活人，但随巫语去迎神。
凭谁妙手如和缓，调护江拜万户春。
居民多疫为散药
作者：王炎
朝代：宋
体裁：七言绝句

不信翳方可活人，但随巫语去迎神。凭谁妙手如和缓，调护江皋万户春。
居民多疫爲散藥
作者：王炎
朝代：宋

不信翳方可活人，但隨巫語去迎神。
憑誰妙手如和緩，調護江臯萬戶春。
山行二絕·其一
作者：王炎
朝代：宋

路回穠綠屢低蓋，風定落紅時點衣。
行李馳驅無暇日，客情鄉思兩依依。
山行二絕·其二
作者：王炎
朝代：宋

盡日扶輿度亂山，石根古澗水潺潺。
孤烟時傍翠微起，疑在新安道路間。
山行二绝
作者：王炎
朝代：宋

路回浓绿屡低盖，风定落红时点衣。行李驰驱无暇日，客情乡思两依依。
山行二绝
作者：王炎
朝代：宋

路回秾绿屡低盖，风定落红时点衣。行李驰驱无暇日，客情乡思两依依。尽日扶舆度乱山，石根古涧水潺潺。孤烟时傍翠微起，疑在新安道路间。
山行二绝·其一
作者：王炎
朝代：宋
体裁：七言绝句

路回秾绿屡低盖，风定落红时点衣。行李驰驱无暇日，客情乡思两依依。
山行二绝·其二
作者：王炎
朝代：宋
体裁：七言绝句

尽日扶舆度乱山，石根古涧水潺潺。孤烟时傍翠微起，疑在新安道路间。
山間偶成二絕·其一
作者：王炎
朝代：宋

人家雞犬近相聞，村落紆回古木深。
山客一來塵想盡，水聲終日奏鳴琴。
山間偶成二絕·其二
作者：王炎
朝代：宋

隔枝啼鳥喚幽夢，排闥青山無世情。
綠樹陰陰遮日影，虛窗卧看白雲行。
山间偶成二绝
作者：王炎
朝代：宋

人家鸡犬近相闻，村落纡回古木深。山客一来尘想尽，水声终日奏鸣琴。隔枝啼鸟唤幽梦，排闼青山无世情。绿树阴阴遮日影，虚窗卧看白云行。
山间偶成二绝·其一
作者：王炎
朝代：宋
体裁：七言绝句

人家鸡犬近相闻，村落纡回古木深。山客一来尘想尽，水声终日奏鸣琴。
山间偶成二绝·其二
作者：王炎
朝代：宋
体裁：七言绝句

隔枝啼鸟唤幽梦，排闼青山无世情。绿树阴阴遮日影，虚窗卧看白云行。
岁莫官舍书怀二首
作者：王炎
朝代：宋

三径无资出宦游，归心日夜绕松楸。
络头不尽奔腾志，侧翅聊为饮啄谋。
捉麈纵谈无好客，卷书独坐有清愁。
陶泓毛颍成何事，弹指人间岁月流。
岁莫官舍书怀二首
作者：王炎
朝代：宋

九霄侧目不飞扬，落在荆湖又一霜。寒日无辉溪水冻，春风有信野梅香。少年豪气今揫敛，小隐生涯尚渺茫。叹息衣襟渍朱墨，镜中容易鬓毛苍。三径无资出宦游，归心日夜绕松楸。络头不尽奔腾志，侧翅聊为饮啄谋。捉麈纵谈无好客，捲书独坐有清愁。陶泓毛颖成何事，弹指人间岁月流。
岁莫官舍书怀二首·其一
作者：王炎
朝代：宋
体裁：七言律诗

九霄侧目不飞扬，落在荆湖又一霜。寒日无辉溪水冻，春风有信野梅香。少年豪气今揫敛，小隐生涯尚渺茫。叹息衣襟渍朱墨，镜中容易鬓毛苍。
岁莫官舍书怀二首·其一
作者：王炎
朝代：宋

九霄侧目不飞扬，落在荆湖又一霜。
寒日无辉溪水冻，春风有信野梅香。
少年豪气今揫敛，小隠生涯尚渺茫。
叹息衣襟渍朱墨，镜中容易鬓毛苍。
岁莫官舍书怀二首·其二
作者：王炎
朝代：宋

三径无资出宦游，归心日夜绕松楸。络头不尽奔腾志，侧翅聊为饮啄谋。捉麈纵谈无好客，捲书独坐有清愁。陶泓毛颖成何事，弹指人间岁月流。
岁莫官舍书怀二首·其二
作者：王炎
朝代：宋

三径无资出宦游，归心日夜遶松楸。
络头不尽奔腾志，侧翅聊为饮啄谋。
捉麈纵谈无好客，捲书独坐有清愁。
陶泓毛颖成何事，弹指人间岁月流。
平江道中
作者：王炎
朝代：宋
体裁：古风

笋舆踏瘦石，挥汗日亭午。山断忽眼明，人家住溪浒。解衣近绿阴，隔枝鸟相语。好风送凉来，坐久失畏暑。潭潭一水绿，可以浣尘土。樵歌响空谷，渔艇散前浦。丘壑太寂寥，从俗祇自苦。征夫问前途，欲往空顾伫。
平江道中
作者：王炎
朝代：宋

筍舆踏瘦石，挥汗日亭午。山断忽眼明，人家住溪浒。解衣近绿阴，隔枝鸟相语。好风送凉来，坐久失畏暑。潭潭一水绿，可以浣尘土。樵歌响空谷，渔艇散前浦。丘壑太寂寥，从俗只自苦。征夫问前途，欲往空顾伫。
平江道中
作者：王炎
朝代：宋

筍輿踏瘦石，揮汗日亭午。
山斷忽眼明，人家住溪滸。
解衣近綠陰，隔枝鳥相語。
好風送凉來，坐久失畏暑。
潭潭一水綠，可以浣塵土。
樵歌響空谷，漁艇散前浦。
丘壑太寂寥，從俗祇自苦。
征夫問前途，欲往空顧佇。
庚申元日
作者：王炎
朝代：宋
体裁：五言律诗

九陌欢声合，三宫瑞气开。阴云催岁换，霁日迓春回。郁垒还当户，屠苏强举杯。二雏无返日，羸老不胜哀。
庚申元日
作者：王炎
朝代：宋

九陌欢声合，三宫瑞气开。
阴云催岁换，霁日迓春回。
鬰垒还当户，屠苏强举杯。
二雏无返日，羸老不胜哀。
庚申元日
作者：王炎
朝代：宋

九陌歡聲合，三宮瑞氣開。
陰雲催歲換，霽日迓春回。
鬰壘還當戶，屠蘇强舉杯。
二雛無返日，羸老不勝哀。
廨舍梅花欲开三绝
作者：王炎
朝代：宋

花开不肯待春融，恐混繁枝深浅红。洁白天然贞女操，清癯独立古人风。怀人不寄陇头信，寓兴亦无东阁诗。坐裛暗香供鼻观，小窗寒月浸疏枝。颇怪涪翁错下言，水仙许入弟兄间。恨无好语供题品，花定嗔人颓玉山。
廨舍梅花欲开三绝·其一
作者：王炎
朝代：宋
体裁：七言绝句

花开不肯待春融，恐混繁枝深浅红。洁白天然贞女操，清癯独立古人风。
廨舍梅花欲开三绝·其三
作者：王炎
朝代：宋
体裁：七言绝句

颇怪涪翁错下言，水仙许入弟兄间。恨无好语供题品，花定嗔人颓玉山。
廨舍梅花欲开三绝·其二
作者：王炎
朝代：宋

怀人不寄陇头信，寓兴亦无东阁诗。
坐裛暗香供鼻观，小窗寒月浸疎枝。
廨舍梅花欲开三绝·其二
作者：王炎
朝代：宋

怀人不寄陇头信，寓兴亦无东阁诗。坐裛暗香供鼻观，小窗寒月浸疏枝。
廨舍梅花欲開三絕·其一
作者：王炎
朝代：宋

花開不肯待春融，恐混繁枝深淺紅。
潔白天然貞女操，清癯獨立古人風。
廨舍梅花欲開三絕·其三
作者：王炎
朝代：宋

頗怪涪翁錯下言，水仙許入弟兄間。
恨無好語供題品，花定嗔人頹玉山。
廨舍梅花欲開三絕·其二
作者：王炎
朝代：宋

懷人不寄隴頭信，寓興亦無東閣詩。
坐裛暗香供鼻觀，小窗寒月浸疎枝。
弔祢正平
作者：王炎
朝代：宋

曹瞒忍杀杨德祖，不敢復害祢正平。
区区黄祖雀鼠辈，乃以嬉笑生五兵。
才虽可爱亦可忌，人间险过羊肠路。
不锄骄气祸之媒，祖也不仁衡未智。
黄鹤楼前江水平，鹦鹉洲边春草青。
凭君酹酒弔孤冢，古来贤哲非贪生。
处士一死泰山重，文举一死鸿毛轻。
弔禰正平
作者：王炎
朝代：宋

曹瞞忍殺楊德祖，不敢復害禰正平。
區區黄祖雀鼠輩，乃以嬉笑生五兵。
才雖可愛亦可忌，人間險過羊腸路。
不鋤驕氣禍之媒，祖也不仁衡未智。
黄鶴樓前江水平，鸚鵡洲邊春草青。
憑君酹酒弔孤塚，古來賢哲非貪生。
處士一死泰山重，文舉一死鴻毛輕。
张尚书挽诗
作者：王炎
朝代：宋

细数青云士，如公有几人。登龙心不遂。烹鲤字犹新。后进思高谊，中朝念信臣。百年乔木折，有识共酸辛。
张尚书挽诗
作者：王炎
朝代：宋

魏国扶天力，荆州贯日忠。堂堂惟此老，凛凛尚英风。地寄陪京重，名加秘殿隆。望徒高四海，身不到三公。细数青云士，如公有几人。登龙心不遂，烹鲤字犹新。后进思高谊，中朝念信臣。百年乔木折，有识共酸辛。
张尚书挽诗·其一
作者：王炎
朝代：宋
体裁：五言律诗

魏国扶天力，荆州贯日忠。堂堂惟此老，凛凛尚英风。地寄陪京重，名加秘殿隆。望徒高四海，身不到三公。
张尚书挽诗·其二
作者：王炎
朝代：宋
体裁：五言律诗

细数青云士，如公有几人。登龙心不遂，烹鲤字犹新。后进思高谊，中朝念信臣。百年乔木折，有识共酸辛。
张德夫园亭八咏 其一 梅隐
作者：王炎
朝代：宋

闻君家有十亩园，竹踰万个花亦繁。门楣大字扁梅隐，要与梅兄同岁寒。问君小隐亦何好，脚踏风波身易老。花虽不语解笑人，似隐又非何草草。破雪暗香先得春，青州从事如春温。女奴洗玉歌一曲，对花举酒成三人。饮酣拔剑气方怒，汴洛神皋难北顾。手提万骑属櫜鞬，未可为梅空隐去。
张德夫园亭八咏 其二 山堂
作者：王炎
朝代：宋

四顾尽皋壤，此山何可无。翠岚侵户牖，瘦石出江湖。灵运谩著屐，宗文空画图。钓鳌真有力，移得一蓬壶。
张德夫园亭八咏 其二 山堂
作者：王炎
朝代：宋

四顾尽皋壤，此山何可无。翠岚侵户牖，瘦石出江湖。灵运谩著屐，宗文空画图。钓鳌真有力，移得一蓬壶。万个龙孙长，梢梢上半天。清风长满屋，苍玉总如椽。秀色到今日，深根凡几年。宜封管城子，濡首落云烟。闻道江村好，人家罨画中。持杯听欸乃，支策望空濛。日落收疏网，潮生系短篷。君尝询访否，恐有陆龟蒙。百尺云根老，斑斑长绿苔。幽寻穿䆗窱，远眺步崔嵬。地脉元无此，人心亦巧哉。千年湖底石，幻作小飞来。小凿苍苔破，潴为玉鉴平。最宜孤月浴，亦有白云行。须发尽堪烛，肺肝元自清。微风莫吹皱，虚静即生明。
张德夫园亭八咏 其五 兼远
作者：王炎
朝代：宋

若人胸次中，自有万人敌。胡不筹前箸，时清偃金革。婆娑林壑间，亦自适其适。凭高著胡床，千里献物色。稻畴棋局方，指数皆历历。海山疑有无，云树半明没。高怀安在哉，流目送鸿翼。冷笑蚁垤卑，偪仄复偪仄。淋漓呼酒徒，挥洒延墨客。不记訾家洲，休赋云梦泽。何当从公游，汗漫挥八极。
张德夫园亭八咏 其六 橘渚
作者：王炎
朝代：宋

小插藩篱护洲渚，当年手自种嘉树。春风吹出玉珑璁，水面霏微喷香雾。萧疏木落候雁翔，漙漙白露朝为霜。木奴欲献主人寿，一夜累累千颗黄。紫蟹螯肥鲈脍好，酿就洞庭春色老。苍头急走唤客来，翠勺金壶同醉倒。
张德夫园亭八咏 其四 渔村
作者：王炎
朝代：宋

闻道江村好，人家罨画中。持杯听欸乃，支策望空濛。日落收疏网，潮生系短篷。君尝询访否，恐有陆龟蒙。
张德夫园亭八咏·兼远
作者：王炎
朝代：宋

若人胸次中，自有万人敌。
胡不筹前箸，时清偃金革。
婆娑林壑间，亦自适其适。
凭高着胡床，千里献物色。
稻畴{墓土换石}局方，指数皆历历。
海山疑有无，云树半明没。
高怀安在哉，流目送鸿翼。
冷笑蚁垤卑，逼仄复逼仄。
淋漓呼酒徒，挥洒延墨客。
不记訾家洲，休赋云梦泽。
何当从公游，汗漫挥八极。
张德夫园亭八咏·兼远
作者：王炎
朝代：宋

若人胸次中，自有万人敌。
胡不筹前箸，时清偃金革。
婆娑林壑间，亦自适其适。
凭高着胡床，千里献物色。
稻畴碁局方，指数皆历历。
海山疑有无，云树半明没。
高怀安在哉，流目送鸿翼。
冷笑蚁垤卑，偪仄復偪仄。
淋漓呼酒徒，挥洒延墨客。
不记訾家洲，休赋云梦泽。
何当从公游，汗漫挥八极。
张德夫园亭八咏·可莹
作者：王炎
朝代：宋
体裁：五言律诗

小凿苍苔破，潴为玉鉴平。最宜孤月浴，亦有白云行。须发尽堪烛，肺肝元自清。微风莫吹皱，虚静即生明。
张德夫园亭八咏·可莹
作者：王炎
朝代：宋

小凿苍苔破，潴为玉鑑平。
最宜孤月浴，亦有白云行。
须髮尽堪烛，肺肝元自清。
微风莫吹皱，虚静即生明。
张德夫园亭八咏·山堂
作者：王炎
朝代：宋

四顾尽皋壤，此山何可无。
翠岚侵户牖，瘦石出江湖。
灵运谩着屐，宗文空画图。
钓鰲真有力，移得一蓬壶。
张德夫园亭八咏·山堂
作者：王炎
朝代：宋

四顾尽皋壤，此山何可无。翠岚侵户牖，瘦石出江湖。灵运谩着屐，宗文空画图。钓鳌真有力，移得一蓬壶。
张德夫园亭八咏·山椒
作者：王炎
朝代：宋
体裁：五言律诗

百尺云根老，斑斑长绿苔。幽寻穿䆗窱，远眺步崔嵬。地脉元无此，人心亦巧哉。千年湖底石，幻作小飞来。
张德夫园亭八咏·山椒
作者：王炎
朝代：宋

百尺云根老，斑斑长绿苔。幽寻穿窈眺步崔嵬。地脉元无此，人心亦巧哉。千年湖底石，幻作小飞来。
张德夫园亭八咏·梅隐
作者：王炎
朝代：宋

闻君家有十亩园，竹踰万个花亦繁。门楣大字扁梅隐，要与梅兄同岁寒。问君小隐亦何好，脚踏风波身易老。花虽不语解笑人，似隐又非何草草。破雪暗香先得春，青州从事如春温。女奴洗玉歌一曲，对花举酒成三人。饮酣拔剑气方怒，汴洛神皋难北顾。手提万骑属櫜鞬，未可为梅空隐去。若人胸次中，自有万人敌。胡不筹前箸，时清偃金革。婆娑林壑间，亦自适其适。凭高著胡床，千里献物色。稻畴棋局方，指数皆历历。海山疑有无，云树半明没。高怀安在哉，流目送鸿翼。冷笑蚁垤卑，偪仄复偪仄。淋漓呼酒徒，挥洒延墨客。不记訾家洲，休赋云梦泽。何当从公游，汗漫挥八极。小插藩篱护洲渚，当年手自种嘉树。春风吹出玉珑璁，水面霏微喷香雾。萧疏木落候雁翔，漙漙白露朝为霜。木奴欲献主人寿，一夜累累千颗黄。紫蟹螯肥鲈脍好，酿就洞庭春色老。苍头急走唤客来，翠勺金壶同醉倒。
张德夫园亭八咏·梅隠
作者：王炎
朝代：宋

闻君家有十亩园，竹踰万箇花亦繁。
门楣大字扁梅隠，要与梅兄同岁寒。
问君小隠亦何好，脚踏风波身易老。
花虽不语解笑人，似隠又非何草草。
破雪暗香先得春，青州从事如春温。
女奴洗玉歌一曲，对花举酒成三人。
饮酣拔剑气方怒，汴洛神皋难北顾。
手提万骑属櫜鞬，未可为梅空隠去。
张德夫园亭八咏·橘渚
作者：王炎
朝代：宋

小插藩篱护洲渚，当年手自种嘉树。
春风吹出玉珑璁，水面霏微喷香雾。
萧疎木落候鴈翔，漙漙白露朝为霜。
木奴欲献主人寿，一夜纍纍千颗黄。
紫蟹螯肥鲈脍好，酿就洞庭春色老。
苍头急走唤客来，翠勺金壶同醉倒。
张德夫园亭八咏·橘渚
作者：王炎
朝代：宋

小插藩篱护洲渚，当年手自种嘉树。
春风吹出玉珑璁，水面霏微喷香雾。
萧疏木疏候雁翔，漙漙白露朝为霜。
木奴欲献主人寿，一夜累累千颗黄。
紫蟹螯肥鲈脍好，酿就洞庭春色老。
苍头急走唤客来，翠勺金壶同醉倒。
张德夫园亭八咏·渔村
作者：王炎
朝代：宋

闻道江村好，人家罨画中。
持杯听欵乃，支策望空蒙。
日落收疎网，潮生繫短蓬。
君尝询访否，恐有陆龟蒙。
张德夫园亭八咏·渔村
作者：王炎
朝代：宋

闻道江村好，人家罨画中。持杯听欸乃，支策望空蒙。日落收疏网，潮生系短蓬。君尝询访否，恐有陆龟蒙。
张德夫园亭八咏·玉椽
作者：王炎
朝代：宋
体裁：五言律诗

万个龙孙长，梢梢上半天。清风长满屋，苍玉总如椽。秀色到今日，深根凡几年。宜封管城子，濡首落云烟。
张德夫园亭八咏·玉椽
作者：王炎
朝代：宋

万箇龙孙长，梢梢上半天。
清风长满屋，苍玉总如椽。
秀色到今日，深根凡几年。
宜封管城子，濡首落云烟。
張尚書挽詩·其一
作者：王炎
朝代：宋

魏國扶天力，荆州貫日忠。
堂堂惟此老，凜凜尚英風。
地寄陪京重，名加秘殿隆。
望徒高四海，身不到三公。
張尚書挽詩·其二
作者：王炎
朝代：宋

細數青雲士，如公有幾人。
登龍心不遂，烹鯉字猶新。
後進思高誼，中朝念信臣。
百年喬木折，有識共酸辛。
張德夫園亭八咏·兼遠
作者：王炎
朝代：宋

若人胸次中，自有萬人敵。
胡不籌前箸，時清偃金革。
婆娑林壑間，亦自適其適。
憑高著胡床，千里獻物色。
稻疇碁局方，指數皆歷歷。
海山疑有無，雲樹半明沒。
高懷安在哉，流目送鴻翼。
冷笑蟻垤卑，偪仄復偪仄。
淋漓呼酒徒，揮洒延墨客。
不記訾家洲，休賦雲夢澤。
何當從公游，汗漫揮八極。
張德夫園亭八咏·可瑩
作者：王炎
朝代：宋

小鑿蒼苔破，潴爲玉鑑平。
最宜孤月浴，亦有白雲行。
須髮盡堪燭，肺肝元自清。
微風莫吹皺，虛靜即生明。
張德夫園亭八咏·山堂
作者：王炎
朝代：宋

四顧盡臯壤，此山何可無。
翠嵐侵戶牖，瘦石出江湖。
靈運謾著屐，宗文空畫圖。
釣鰲真有力，移得一蓬壺。
張德夫園亭八咏·山椒
作者：王炎
朝代：宋

百尺雲根老，斑斑長綠苔。
幽尋穿䆗窱，遠眺步崔嵬。
地脈元無此，人心亦巧哉。
千年湖底石，幻作小飛來。
張德夫園亭八咏·梅隠
作者：王炎
朝代：宋

聞君家有十畝園，竹踰萬箇花亦繁。
門楣大字扁梅隠，要與梅兄同歲寒。
問君小隠亦何好，脚踏風波身易老。
花雖不語解笑人，似隠又非何草草。
破雪暗香先得春，青州從事如春溫。
女奴洗玉歌一曲，對花舉酒成三人。
飲酣拔劍氣方怒，汴洛神臯難北顧。
手提萬騎屬櫜鞬，未可爲梅空隠去。
張德夫園亭八咏·橘渚
作者：王炎
朝代：宋

小插藩籬護洲渚，當年手自種嘉樹。
春風吹出玉瓏璁，水面霏微噴香霧。
蕭疎木落候鴈翔，漙漙白露朝爲霜。
木奴欲獻主人壽，一夜纍纍千顆黄。
紫蟹螯肥鱸膾好，釀就洞庭春色老。
蒼頭急走喚客來，翠勺金壺同醉倒。
張德夫園亭八咏·漁村
作者：王炎
朝代：宋

聞道江村好，人家罨畫中。
持杯聽欵乃，支策望空濛。
日落收疎網，潮生繫短蓬。
君嘗詢訪否，恐有陸龜蒙。
張德夫園亭八咏·玉椽
作者：王炎
朝代：宋

萬箇龍孫長，梢梢上半天。
清風長滿屋，蒼玉總如椽。
秀色到今日，深根凡幾年。
宜封管城子，濡首落雲烟。
得昭叔弟书
作者：王炎
朝代：宋
体裁：七言律诗

十年客馆出无车，倦迹归来守敝庐。林下巢倾乌哺断，天边风急雁行疏。欲传消息苦无便，喜报平安今有书。行李何时能缓带，对床风雨且幽居。
得昭叔弟书
作者：王炎
朝代：宋

十年客馆出无车，倦迹归来守敝庐。
林下巢倾乌哺断，天边风急鴈行疎。
欲传消息苦无便，喜报平安今有书。
行李何时能缓带，对床风雨且幽居。
得昭叔弟書
作者：王炎
朝代：宋

十年客館出無車，倦迹歸來守敝廬。
林下巢傾烏哺斷，天邊風急鴈行疎。
欲傳消息苦無便，喜報平安今有書。
行李何時能緩带，對床風雨且幽居。
從范秘監過城南陳亦顔讀書樓·其一
作者：王炎
朝代：宋

客來揮麈對觥船，客去焚香閲簡編。
車馬軟紅塵裏走，不知委巷有壺天。
從范秘監過城南陳亦顔讀書樓·其二
作者：王炎
朝代：宋

軒冕浮夸不繫情，山林清奧可逃名。
如何結屋依廬阜，又却移家近玉京。
復州道中二首·其一
作者：王炎
朝代：宋
体裁：五言律诗

岁事已告毕，客行殊未归。蒌蒿穿雪长，水鸟背人飞。沮洳蒹葭远，村墟烟火稀。边风吹莫色，短策度斜晖。
復州道中二首·其一
作者：王炎
朝代：宋

歲事已告畢，客行殊未歸。
蔞蒿穿雪長，水鳥背人飛。
沮洳蒹葭遠，村墟烟火稀。
邊風吹莫色，短策度斜暉。
復州道中二首·其二
作者：王炎
朝代：宋

私喜归期近，天边更远游。
士须尝险阻，吾敢恨淹留。
尘事蚁旋磨，浮名鱼中鈎。
春风桃李月，倚柂看东流。
復州道中二首·其二
作者：王炎
朝代：宋

私喜歸期近，天邊更遠遊。
士須嘗險阻，吾敢恨淹留。
塵事蟻旋磨，浮名魚中鈎。
春風桃李月，倚柂看東流。
忆秦娥·头如雪
作者：王炎
朝代：宋
体裁：词

头如雪。尘缘滚滚无休歇。无休歇。买田筑屋，是何时节。从今事事都休说。巢安寮里藏疏拙。藏疏拙。许谁为伴，溪山风月。
忆秦娥·甲戌赏春
作者：王炎
朝代：宋
体裁：词

胭脂点。海棠落尽青春晚。青春晚。少年游乐，而今慵懒。春光不可无人管。花边酌酒随深浅。随深浅。牡丹红透，荼蘼香远。
忆秦娥·胭脂点
作者：王炎
朝代：宋
体裁：词

胭脂点。
海棠落尽青春晚。
青春晚。
少年游乐，而今慵懒。
春光不可无人管。
花边酌酒随深浅。
随深浅。
牡丹红透，荼䕷香远。
忆秦娥·胭脂点
作者：王炎
朝代：宋

胭脂点。海棠落尽青春晚。青春晚。少年游乐，而今慵懒。春光不可无人管。花边酌酒随深浅。随深浅。牡丹红透，荼香远。
忆秦娥（甲戌赏春）
作者：王炎
朝代：宋

胭脂点。海棠落尽青春晚。青春晚。少年游乐，而今慵懒。春光不可无人管。花边酌酒随深浅。随深浅。牡丹红透，荼＿香远。
念奴娇·小妆朱槛
作者：王炎
朝代：宋
体裁：词

小妆朱槛，护秋英千点，金钿如簇。黄叶白苹朝露冷，只有孤芳幽馥。华发苍头，宦情羁思，来伴花幽独。巡檐无语，清愁何啻千斛。因念爱酒渊明，东篱雅意，千载无人续。身在花边须一醉，小覆杯中醽醁。过了重阳，捻枝嗅蕊，休叹年华速。明年春到，陈根更有新绿。
念奴娇·晓来雨过
作者：王炎
朝代：宋
体裁：词

晓来雨过，正海棠枝上，胭脂如滴。
桃杏不敢来比似，信是倾城倾国。
藏韵收香，谁能描貌，阁尽诗人笔。
从教睡去，为留银烛终夕。
不待过了清明，绿阴结子，无处寻春色。
簌簌轻红飞一片，便觉临风凄恻。
莫道无情，嫣然一笑，也似曾相识。
惜花无主，自怜身是行客。
念奴娇·海棠时过江潭
作者：王炎
朝代：宋

晓来雨过，正海棠枝上，胭脂如滴。桃杏不堪来比似，信是倾城倾国。藏韵收香，谁能描貌，阁尽诗人笔。从教睡去，为留银烛终夕。不待过了清明，绿阴结子，无处寻春色。簌簌轻红飞一片，便觉临风凄恻。莫道无情，嫣然一笑，也似曾相识。惜花无主，自怜身是行客。
念奴娇·海棠时过江潭
作者：王炎
朝代：宋
体裁：词

晓来雨过，遍海棠枝上，胭脂如滴。桃杏不堪来比并，信是倾城倾国。藏韵收香，谁能描貌，阁尽诗人笔。从教睡去，为留银烛终夕。不待过了清明，绿阴结子，无处寻春色。簌簌轻红飞一片，便觉临风悽恻。莫道无情，嫣然一笑，也似曾相识。惜花无主，自怜身是行客。
念奴娇·菊
作者：王炎
朝代：宋
体裁：词

小妆朱槛，护秋英千点，金钿如簇。黄叶白蘋朝露冷，只有孤芳幽馥。华发苍头，宦情羁思，来伴花幽独。巡檐无语，清愁何啻千斛。因念爱酒渊明，东篱雅意，千载无人续。身在花边须一醉，小覆杯中醽醁。过了重阳，捻枝嗅蕊，休叹年华速。明年春到，陈根更有新绿。
念奴娇（海棠时过江潭）
作者：王炎
朝代：宋

晓来雨过，正海棠枝上，胭脂如滴。桃杏不堪来此似，信是倾城倾国。藏韵收香，谁能描貌，阁尽诗人笔。从教睡去，为留银烛终夕。不待过了清明，绿阴结子，无处寻春色。簌簌轻红飞一片，便觉临风＿恻。莫道无情，嫣然一笑，也似曾相识。惜花无主，自怜身是行客。
念奴娇（菊）
作者：王炎
朝代：宋

小妆朱槛，护秋英千点，金钿如簇。黄叶白苹朝露冷，只有孤芳幽馥。华发苍头，宦情羁思，来伴花幽独。巡檐无语，清愁何啻千斛。因念爱酒渊明，东篱雅意，千载无人续。身在花边须一醉，小覆杯中＿醁。过了重阳，捻枝嗅蕊，休叹年华速。明年春到，陈根更有新绿。
念往
作者：王炎
朝代：宋

有姑共饘粥，有子自抱乳。
人亦有困穷，子独最艰苦。
晚岁未即安，此身先逝矣。
逝者不可作，在者谁与处。
欲以理夺情，怅然不念起。
念往
作者：王炎
朝代：宋

生别有见日，死别无返时。绸缪结发初，百岁以为期。岂意中道间，弃我忽如遗。玉骨空委蜕，青山未同归。晤语永已矣，衰怀宁不悲。畴昔鳙溪翁，重为子相攸。谓我稍可教，许以相匹俦。此德未及报，黄发归山邱。今又舍我去，垂老增百忧。深念不能置，泫然清泪流。半生共飘泊，所至无定居。晚有一区宅，乃以丧来归。乐少辛苦多，呜呼止于斯。临没尚了了，儆戒皆可书。子言不可忘，我意当何如。有姑共饘粥，有子自抱乳。人亦有困穷，子独最艰苦。晚岁未即安，此身先逝矣。逝者不可作，在者谁与处。欲以理夺情，怅然还念起。
念往·其一
作者：王炎
朝代：宋

生別有見日，死別無返時。
綢繆結髮初，百歲以爲期。
豈意中道間，棄我忽如遺。
玉骨空委蛻，青山未同歸。
晤語永已矣，衰懷寧不悲。
念往·其一
作者：王炎
朝代：宋

生别有见日，死别无返时。绸缪结发初，百岁以为期。岂意中道间，弃我忽如遗。玉骨空委蜕，青山未同归。晤语永已矣，衰怀宁不悲。
念往·其一
作者：王炎
朝代：宋

生别有见日，死别无返时。
绸缪结髮初，百岁以为期。
岂意中道间，弃我忽如遗。
玉骨空委蜕，青山未同归。
晤语永已矣，衰怀宁不悲。
念往·其三
作者：王炎
朝代：宋

半生共飄泊，所至無定居。
晚有一區宅，乃以喪來歸。
樂少辛苦多，嗚呼止於斯。
臨沒尚了了，儆戒皆可書。
子言不可忘，我意當何如。
念往·其三
作者：王炎
朝代：宋
体裁：古风

半生共飘泊，所至无定居。晚有一区宅，乃以丧来归。乐少辛苦多，呜呼止于斯。临没尚了了，儆戒皆可书。子言不可忘，我意当何如。
念往·其二
作者：王炎
朝代：宋

畴昔鳙溪翁，重为子相攸。谓我稍可教，许以相匹俦。此德未及报，黄发归山邱。今又舍我去，垂老增百忧。深念不能置，泫然清泪流。
念往·其二
作者：王炎
朝代：宋

畴昔鳙溪翁，重为子相攸。
谓我稍可教，许以相匹俦。
此德未及报，黄髮归山邱。
今又舍我去，垂老增百忧。
深念不能置，泫然清泪流。
念往·其二
作者：王炎
朝代：宋

疇昔鱅溪翁，重爲子相攸。
謂我稍可教，許以相匹儔。
此德未及報，黄髮歸山邱。
今又捨我去，垂老增百憂。
深念不能置，泫然清淚流。
念往·其四
作者：王炎
朝代：宋
体裁：古风

有姑共饘粥，有子自抱乳。人亦有困穷，子独最艰苦。晚岁未即安，此身先逝矣。逝者不可作，在者谁与处。欲以理夺情，怅然还念起。
念往·其四
作者：王炎
朝代：宋

有姑共饘粥，有子自抱乳。
人亦有困窮，子獨最艱苦。
晚歲未即安，此身先逝矣。
逝者不可作，在者誰與處。
欲以理奪情，悵然還念起。
念旧
作者：王炎
朝代：宋

香销箧里旧裳衣，回首人间万事非。天阔海宽魂杳杳，云軿何日复来归。老怀易感泪汍澜，尘世分明一梦间。精爽乘鸾云外去，空留玉骨葬青山。
念旧·其一
作者：王炎
朝代：宋

香销箧裏旧裳衣，回首人间万事非。
天阔海宽魂杳杳，云軿何日復来归。
念旧·其一
作者：王炎
朝代：宋

香销箧里旧裳衣，回首人间万事非。天阔海宽魂杳杳，云軿何日复来归。
念旧·其二
作者：王炎
朝代：宋
体裁：七言绝句

老怀易感泪汍澜，尘世分明一梦间。精爽乘鸾云外去，空留玉骨葬青山。
念舊·其一
作者：王炎
朝代：宋

香銷篋裏舊裳衣，回首人間萬事非。
天闊海寬魂杳杳，雲軿何日復來歸。
念舊·其二
作者：王炎
朝代：宋

老懷易感淚汍瀾，塵世分明一夢間。
精爽乘鸞雲外去，空留玉骨葬青山。
悬圃黄梅半堕草间
作者：王炎
朝代：宋
体裁：七言律诗

荷锄芟草唤畦丁，手拾黄梅绕树行。结子青青随雨老，开花白白本冰清。尝新争擘红泥酒，知味谁调玉鼎羹。齿软眉颦遭弃掷，误从雪里竞欣荣。
戏江子大
作者：王炎
朝代：宋

莫年尚恋蛾眉斧，平日空谈蜡脚禅。应笑老夫某寂寞，只将黄奶替婵娟。
戏江子大
作者：王炎
朝代：宋
体裁：七言绝句

莫年尚恋蛾眉斧，平日空谈蜡脚禅。应笑老夫甘寂寞，只将黄奶替婵娟。
戲江子大
作者：王炎
朝代：宋

莫年尚戀蛾眉斧，平日空談蠟脚禪。
應笑老夫甘寂寞，只將黄嬭替嬋娟。
拒霜花
作者：王炎
朝代：宋

池上木芙蓉，晓寒摧折之。绿叶未尽彫，红芳已先萎。空得拒霜名，憔悴不自持。人生亦如此，荣盛须及时。少壮不久留，老疾仍相随。腾腾当任运，惨惨徒自悲。万古同有尽，华颠无再缁。及今幸强健，不乐将何为。
拒霜花
作者：王炎
朝代：宋

池上木芙蓉，晓寒摧折之。绿叶未尽雕，红芳已先萎。空得拒霜名，憔悴不得持。人生亦如此，荣盛须及时。少壮不久留，老疾仍相随。腾腾当任运，惨惨徒自悲。万古同有尽，华颠无再缁。及今幸强健，不乐将何为。
拒霜花
作者：王炎
朝代：宋

池上木芙蓉，晓寒摧折之。
绿叶未尽雕，红芳已先萎。
空得拒霜名，憔悴不自持。
人生亦如此，荣盛须及时。
少壮不久留，老疾仍相随。
腾腾当任运，惨惨徒自悲。
万古同有尽，华颠无再缁。
及今幸强健，不乐将何为。
拒霜花
作者：王炎
朝代：宋

池上木芙蓉，曉寒摧折之。
綠葉未盡彫，紅芳已先萎。
空得拒霜名，憔悴不自持。
人生亦如此，榮盛須及時。
少壯不久留，老疾仍相隨。
騰騰當任運，慘慘徒自悲。
萬古同有盡，華顛無再緇。
及今幸强健，不樂將何爲。
招同官諸宣教一飯用舟字韻成拙句
作者：王炎
朝代：宋

士要飛騰及黑頭，肯來揮麈試同謀。
已携荷葉招歡伯，莫笑花枝欠杜秋。
老我餘年思釣渭，諸君他日合封留。
胸中器度須深闊，江漢方行萬斛舟。
招同官诸宣教一饭用舟字韵成拙句
作者：王炎
朝代：宋

士要飞腾及黑头，肯来挥麈试同谋。
已携荷叶招欢伯，莫笑花枝欠杜秋。
老我余年思钓渭，诸君他日合封留。
胸中器度须深阔，江汉方行万斛舟。
招同官诸宣教一饭用舟字韵成拙句
作者：王炎
朝代：宋

士要飞腾及黑头，肯来挥麈试同谋。已携荷叶招欢伯，莫笑花枝欠杜秋。老我馀年思钓渭，诸君他日合封留。胸中器度须深阔，江汉方行万斛舟。
招諸宰飯六客堂以小詩代折簡
作者：王炎
朝代：宋

雙袖日沾朱墨塵，風流那復似前人。
梅花香裏傾杯酒，略與鳬仙一探春。
招诸宰饭六客堂以小诗代折简
作者：王炎
朝代：宋
体裁：七言绝句

双袖日沾朱墨尘，风流那复似前人。梅花香里倾杯酒，略与凫仙一探春。
招诸宰饭六客堂以小诗代折简
作者：王炎
朝代：宋

双袖日沾朱墨尘，风流那復似前人。
梅花香裏倾杯酒，略与鳬仙一探春。
招魏倅項教授小飲
作者：王炎
朝代：宋

菖葉青青初出水，布穀聲中耕事起。
去年蝗旱傷農收，今年日望歲豐美。
聞道郊原麥浪平，但慮飛蝗遺孽耳。
甚欲往來阡陌間，稍與田家共憂喜。
老大心情畏忌多，攬轡未行還自止。
假日公庭吏牘稀，祇可清談共揮麈。
小園春色亦自都，醉日杏桃嬌欲語。
舉杯相屬謝東風，莫待枝頭落紅雨。
招魏倅项教授小饮
作者：王炎
朝代：宋

菖叶青青初出水，布谷声中耕事起。
去年蝗旱伤农收，今年日望岁丰美。
闻道郊原麦浪平，但虑飞蝗遗孽耳。
甚欲往来阡陌间，稍与田家共忧喜。
老大心情畏忌多，揽辔未行还自止。
假日公庭吏牍稀，只可清谈共挥麈。
小园春色亦自都，醉日杏桃娇欲语。
举杯相属谢东风，莫待枝头落红雨。
招魏倅项教授小饮
作者：王炎
朝代：宋
体裁：古风

菖叶青青初出水，布谷声中耕事起。去年蝗旱伤农收，今年日望岁丰美。闻道郊原麦浪平，但虑飞蝗遗孽耳。甚欲往来阡陌间，稍与田家共忧喜。老大心情畏忌多，揽辔未行还自止。假日公庭吏牍稀，祇可清谈共挥麈。小园春色亦自都，醉日杏桃娇欲语。举杯相属谢东风，莫待枝头落红雨。
拟古闺怨三首
作者：王炎
朝代：宋

为郎缝春衣，春尽郎未归。羞见庭下花，一双胡蝶飞。良人久在外，想像裁香罗。放下金粟尺，无言颦翠蛾。花开复花谢，堕在藩溷边。不惜花落尽，惜无长少年。
拟古闺怨三首·其一
作者：王炎
朝代：宋
体裁：古风

为郎缝春衣，春尽郎未归。羞见庭下花，一双胡蝶飞。
拟古闺怨三首·其三
作者：王炎
朝代：宋

花开复花谢，堕在藩溷边。不惜花落尽，惜无长少年。
拟古闺怨三首·其三
作者：王炎
朝代：宋

花开復花谢，堕在藩溷边。
不惜花落尽，惜无长少年。
拟古闺怨三首·其二
作者：王炎
朝代：宋
体裁：古风

良人久在外，想像裁香罗。放下金粟尺，无言颦翠蛾。
採桑子
作者：王炎
朝代：宋

一番飛次春風巧，細看工夫。點綴紅酥。此際多應別處無。玉人不與花為主，辜負芳菲。香透簾幃。誰向釵頭插一枝。
擬古閨怨三首·其一
作者：王炎
朝代：宋

爲郎縫春衣，春盡郎未歸。
羞見庭下花，一雙胡蝶飛。
擬古閨怨三首·其三
作者：王炎
朝代：宋

花開復花謝，墮在藩溷邊。
不惜花落盡，惜無長少年。
擬古閨怨三首·其二
作者：王炎
朝代：宋

良人久在外，想像裁香羅。
放下金粟尺，無言顰翠蛾。
新晴
作者：王炎
朝代：宋
体裁：五言律诗

度腊殊多雨，开年亦未晴。地卑常础润，月堕忽霜明。茅舍烟犹湿，秧畴水可耕。幽花并细草，随意也欣荣。
新晴
作者：王炎
朝代：宋

度臘殊多雨，開年亦未晴。
地卑常礎潤，月墮忽霜明。
茅舍煙猶濕，秧疇水可耕。
幽花并細草，隨意也欣榮。
新晴二絕·其一
作者：王炎
朝代：宋

初春欲暖未全暖，小雨妨晴還得晴。
多謝東風舊相識，少年樂事已寒盟。
新晴二絕·其二
作者：王炎
朝代：宋

鴝鵒喜晴鳴竹枝，一篙新浪拍漁磯。
春寒稍向日邊破，花信欲從風際歸。
新晴二绝
作者：王炎
朝代：宋

初春欲暖未全暖，小雨妨晴还得晴。多谢东风旧相识，少年乐事已寒盟。鸲鹆喜晴鸣竹枝，一篙新浪拍渔矶。春寒稍向日边破，花信欲从风际归。
新晴二绝·其一
作者：王炎
朝代：宋
体裁：七言绝句

初春欲暖未全暖，小雨妨晴还得晴。多谢东风旧相识，少年乐事已寒盟。
新晴二绝·其二
作者：王炎
朝代：宋
体裁：七言绝句

鸲鹆喜晴鸣竹枝，一篙新浪拍渔矶。春寒稍向日边破，花信欲从风际归。
新晴出溪上因訪王伯明詹望之
作者：王炎
朝代：宋

萍轉滯巖邑，簡出而深居。
兒輩不自量，妄意游璧池。
日占烏鵲喜，不寄黄犬書。
積雨蒸溽暑，客思鬰不舒。
新晴一散策，消摇滌煩紆。
意行入幽徑，籬落相蔽虧。
竹萌茁鳳尾，瓜蔓纏龍鬚。
物化日夜流，嗟我方棲遲。
莫受憂患煎，素髮無再緇。
扣門謁二友，清坐俱久如。
莊語間善謔，相視一解頤。
靜窺勢利場，疾足爭驅馳。
自念甘斂退，非黠仍非癡。
茗乳泛輕雪，爐熏駐游絲。
且勿談世事，揮犀聊說詩。
新晴出溪上因访王伯明詹望之
作者：王炎
朝代：宋

萍转滞岩邑，简出而深居。
儿辈不自量，妄意游璧池。
日占乌鹊喜，不寄黄犬书。
积雨蒸溽暑，客思郁不舒。
新晴一散策，消摇涤烦纡。
意行入幽径，篱落相蔽亏。
竹萌茁凤尾，瓜蔓缠龙须。
物化日夜流，嗟我方栖迟。
莫受忧患煎，素发无再绍。
扣门谒二友，清坐俱久如。
庄语间善谑，相视一解颐。
静窥势利场，疾足争驱驰。
自念甘敛退，非黠仍非痴。
茗乳泛轻雪，炉熏驻游丝。
且勿谈世事，挥犀聊说诗。
新晴出溪上因访王伯明詹望之
作者：王炎
朝代：宋

萍转滞岩邑，简出而深居。儿辈不自量，妄意游璧池。日占乌鹊喜，不寄黄犬书。积雨蒸溽暑，客思郁不舒。新晴一散策，消摇涤烦纡。意行入幽径，篱落相蔽亏。竹萌茁凤尾，瓜蔓缠龙须。物化日夜流，嗟我方栖迟。莫受忧患煎，素发无再缁。扣门谒二友，清坐俱久如。庄语间善谑，相视一解颐。静窥势利场，疾足争驱驰。自念甘敛退，非黠仍非痴。茗乳泛轻雪，炉熏驻游丝。且勿谈世事，挥犀聊说诗。
新晴出溪上因访王伯明詹望之
作者：王炎
朝代：宋

萍转滞岩邑，简出而深居。
儿辈不自量，妄意游璧池。
日占乌鹊喜，不寄黄犬书。
积雨蒸溽暑，客思鬰不舒。
新晴一散策，消摇涤烦纡。
意行入幽径，篱落相蔽亏。
竹萌茁凤尾，瓜蔓缠龙鬚。
物化日夜流，嗟我方栖迟。
莫受忧患煎，素髮无再缁。
扣门谒二友，清坐俱久如。
庄语间善谑，相视一解颐。
静窥势利场，疾足争驱驰。
自念甘敛退，非黠仍非痴。
茗乳泛轻雪，炉熏驻游丝。
且勿谈世事，挥犀聊说诗。
方漕躬明挽詩三首·其一
作者：王炎
朝代：宋

行蹕留吳會，神州久陸沉。
君王經遠志，臣子復讐心。
慷慨披丹悃，褒嘉拜玉音。
騎箕何太速，有識共沾襟。
方漕躬明挽詩三首·其三
作者：王炎
朝代：宋

一節方將指，千兵競力耕。
江淮如富實，河洛可經營。
許國忠誠切，謀身寵辱輕。
空遺今日恨，公論付臺評。
方漕躬明挽詩三首·其二
作者：王炎
朝代：宋

吳蜀蜂腰勢，荆襄控上游。
羣公無遠慮，天子有深憂。
此事須成算，何人更熟籌。
黄圖三輔近，北望不禁愁。
方漕躬明挽诗三首
作者：王炎
朝代：宋

行跸留吴会，神州久陆沉。君王经远志，臣子复讐心。慷慨披丹悃，褒嘉拜玉音。骑箕何太速，有识共沾襟。
方漕躬明挽诗三首
作者：王炎
朝代：宋

行跸留吴会，神州久陆沉。君王经远志，臣子复雠心。慷慨披丹悃，褒嘉拜玉音。骑箕何太速，有识共沾襟。吴蜀蜂腰势，荆襄控上游。群公无远虑，天子有深忧。此事须成算，何人更熟筹。黄图三辅近，北望不禁愁。一节方将指，千兵竞力耕。江淮如富实，河洛可经营。许国忠诚切，谋身宠辱轻。空遗今日恨，公论付台评。
方漕躬明挽诗三首·其一
作者：王炎
朝代：宋

行跸留吴会，神州久陆沉。君王经远志，臣子复雠心。慷慨披丹悃，褒嘉拜玉音。骑箕何太速，有识共沾襟。
方漕躬明挽诗三首·其一
作者：王炎
朝代：宋

行跸留吴会，神州久陆沉。
君王经远志，臣子復讐心。
慷慨披丹悃，褒嘉拜玉音。
骑箕何太速，有识共沾襟。
方漕躬明挽诗三首·其三
作者：王炎
朝代：宋
体裁：五言律诗

一节方将指，千兵竞力耕。江淮如富实，河洛可经营。许国忠诚切，谋身宠辱轻。空遗今日恨，公论付台评。
方漕躬明挽诗三首·其二
作者：王炎
朝代：宋

吴蜀蜂腰势，荆襄控上游。
羣公无远虑，天子有深忧。
此事须成算，何人更熟筹。
黄图三辅近，北望不禁愁。
方漕躬明挽诗三首·其二
作者：王炎
朝代：宋

吴蜀蜂腰势，荆襄控上游。群公无远虑，天子有深忧。此事须成算，何人更熟筹。黄图三辅近，北望不禁愁。
旅中书怀
作者：王炎
朝代：宋

燕子未归寒已退，海棠半落雨初晴。他乡异县见春色，远水平芜关客情。道路不来黄犬信，烟波深负白鸥盟。数奇落在千官底，敢叹儒冠误此生。
旅中书怀
作者：王炎
朝代：宋

燕子未归寒已退，海棠半落雨初晴。
他乡异县见春色，远水平芜关客情。
道路不来黄犬信，烟波深负白鸥盟。
数奇落在千官底，敢嘆儒冠误此生。
旅中思家
作者：王炎
朝代：宋

野田既雨水皆满，山路无风花自香。且复将身供世事，也能随处对春光。绝嫌俗物眼多白，未办生涯髯已苍。待看楂梨粗可教，老夫耕钓即韬藏。
旅中思家
作者：王炎
朝代：宋

野田既雨水皆满，山路无风花自香。
且復将身供世事，也能随处对春光。
绝嫌俗物眼多白，未办生涯髯已苍。
待看楂梨粗可教，老夫耕钓即韬藏。
旅中思家
作者：王炎
朝代：宋

野田既雨水皆滿，山路無風花自香。
且復將身供世事，也能隨處對春光。
絕嫌俗物眼多白，未辦生涯髯已蒼。
待看楂梨粗可教，老夫耕釣即韜藏。
旅中書懷
作者：王炎
朝代：宋

燕子未歸寒已退，海棠半落雨初晴。
他鄉異縣見春色，遠水平蕪關客情。
道路不來黄犬信，烟波深負白鷗盟。
數奇落在千官底，敢嘆儒冠誤此生。
旅兴
作者：王炎
朝代：宋
体裁：五言律诗

白眼看时事，刚肠厌俗流。也知蜂有毒，未信鼠堪投。熟睡消磨日，清吟拨置愁。倚门应望切，早晚赋刀头。
旅興
作者：王炎
朝代：宋

白眼看時事，剛腸厭俗流。
也知蜂有毒，未信鼠堪投。
熟睡消磨日，清吟撥置愁。
倚門應望切，早晚賦刀頭。
早梅
作者：王炎
朝代：宋
体裁：七言绝句

似无还有暗香来，知是春风到早梅。一岁一番花似玉，老人见得几番开。
早梅
作者：王炎
朝代：宋

似無還有暗香來，知是春風到早梅。
一歲一番花似玉，老人見得幾番開。
明妃曲
作者：王炎
朝代：宋

掖庭国色世所稀，不意君王初未知。
欲行未行始惊惋，画史乃以妍为媸。
约言已定不可悔，毡车万里随单于。
天生胡汉族类异，古无汉女为胡姬。
高皇兵败白登下，归遣帝子称阏氏。
欲平两国恃一女，乌乎此计何其疎。
至今和亲踵故事，延寿欺君何罪为。
此生失意甘远去，此心恋旧终怀归。
胡天惨淡气候别，风沙四面吹穹庐。
琵琶曲尽望汉月，塞鴈年年南向飞。
明妃曲
作者：王炎
朝代：宋

掖庭国色世所稀，不意君王初未知。欲行未行始惊惋，画史乃以妍为媸。约言已定不可悔，毡车万里随单于。天生胡汉族类异，古无汉女为胡姬。高皇兵败白登下，归遣帝子称阏氏。欲平两国恃一女，乌乎此计何其疏。至今和亲踵故事，延寿欺君何罪为。此生失意甘远去，此心恋旧终怀归。胡天惨淡气候别，风沙四面吹穹庐。琵琶曲尽望汉月，塞雁年年南向飞。
明妃曲
作者：王炎
朝代：宋

掖庭國色世所稀，不意君王初未知。
欲行未行始驚惋，畫史乃以妍爲媸。
約言已定不可悔，氈車萬里隨單于。
天生胡漢族類異，古無漢女爲胡姬。
高皇兵敗白登下，歸遣帝子稱閼氏。
欲平兩國恃一女，烏乎此計何其疎。
至今和親踵故事，延壽欺君何罪爲。
此生失意甘遠去，此心戀舊終懷歸。
胡天慘淡氣候別，風沙四面吹穹廬。
琵琶曲盡望漢月，塞鴈年年南向飛。
春兴二首
作者：王炎
朝代：宋

蔓长宜诛草，花飞可吊梅。断云将雨去，啼鸟唤春回。书乱时开帙，樽空久覆杯。长年观景物，不复起衰怀。山远烟蒙树，汀回水啮沙。云阴初解驳，春色已光华。土润麦争秀，日蒸桃欲花。杜门无可喜，鹊语误楂楂。
春兴二首·其一
作者：王炎
朝代：宋
体裁：五言律诗

蔓长宜诛草，花飞可吊梅。断云将雨去，啼鸟唤春回。书乱时开帙，樽空久覆杯。长年观景物，不复起衰怀。
春兴二首·其一
作者：王炎
朝代：宋

蔓长宜诛草，花飞可弔梅。
断云将雨去，啼鸟唤春回。
书乱时开帙，樽空久覆杯。
长年观景物，不復起衰怀。
春兴二首·其二
作者：王炎
朝代：宋

山远烟蒙树，汀回水啮沙。云阴初解驳，春色已光华。土润麦争秀，日蒸桃欲花。杜门无可喜，鹊语误楂楂。
春兴二首·其二
作者：王炎
朝代：宋

山远烟蒙树，汀回水嚙沙。
云阴初解驳，春色已光华。
土润麦争秀，日蒸桃欲花。
杜门无可喜，鹊语误楂楂。
春日
作者：王炎
朝代：宋

小凭笋舆行稻田，麦芒桑蕾春无边。勒回风物未全好，小雨班班天护寒。入门乌鹊枝头语，鸿雁好音慈母喜。车马不来门巷穷，桃花自作深深红。世间尤事易冰冷，春来无处无东风。
春日
作者：王炎
朝代：宋

小凭笋舆行野田，麦芒桑蕾春无边。勒回风物未全好，小雨班班天护寒。入门乌鹊枝头语，鸿雁好音慈母喜。车马不来门巷穷，桃花自作深深红。世间万事易冰冷，春来无处无东风。
春日
作者：王炎
朝代：宋

小凭笋舆行野田，麦芒桑蕾春无边。
勒回风物未全好，小雨班班天护寒。
入门乌鹊枝头语，鸿鴈好音慈母喜。
车马不来门巷穷，桃花自作深深红。
世间万事易冰冷，春来无处无东风。
春日
作者：王炎
朝代：宋

小凭笋輿行野田，麥芒桑蕾春無邊。
勒回風物未全好，小雨班班天護寒。
入門烏鵲枝頭語，鴻鴈好音慈母喜。
車馬不來門巷窮，桃花自作深深紅。
世間萬事易冰冷，春來無處無東風。
春日丛桂书舍偶成二首
作者：王炎
朝代：宋

芳草青青昼掩关，倦游心绪叹重山。寒生怪雨盲风后，春在斜阳暮霭间。杜宇劝人归小隐，桃花笑我欲苍颜。腐儒未解谋生理，鱼蠹陈编不自閒。檐头燕子话新晴，客里春来何似生。短榻曲肱眠未稳，好花刺眼笑相迎。生憎重碧杯中物，懒趁踏青江上行。燕坐翛然有佳处，耳根更听读书声。
春日丛桂书舍偶成二首·其一
作者：王炎
朝代：宋
体裁：七言律诗

芳草青青昼掩关，倦游心绪叹重山。寒生怪雨盲风后，春在斜阳暮霭间。杜宇劝人归小隐，桃花笑我欲苍颜。腐儒未解谋生理，鱼蠹陈编不自閒。
春日丛桂书舍偶成二首·其一
作者：王炎
朝代：宋

芳草青青昼掩关，倦游心绪叹重山。
寒生怪雨盲风后，春在斜阳暮霭间。
杜宇劝人归小隠，桃花笑我欲苍颜。
腐儒未解谋生理，鱼蠹陈编不自閒。
春日丛桂书舍偶成二首·其二
作者：王炎
朝代：宋

檐头燕子话新晴，客裏春来何似生。
短榻曲肱眠未稳，好花刺眼笑相迎。
生憎重碧杯中物，懒趁踏青江上行。
燕坐翛然有佳处，耳根更听读书声。
春日丛桂书舍偶成二首·其二
作者：王炎
朝代：宋

檐头燕子话新晴，客里春来何似生。短榻曲肱眠未稳，好花刺眼笑相迎。生憎重碧杯中物，懒趁踏青江上行。燕坐翛然有佳处，耳根更听读书声。
春日书怀
作者：王炎
朝代：宋
体裁：七言律诗

自怜童稚色凄凉，偃伏田庐岁月长。用拙漫令文有冢，避愁不惯醉为乡。春来雨禁鸟乌乐，天末风回鸿雁行。轩冕山林两无得，讳穷徒觉意苍茫。
春日书怀
作者：王炎
朝代：宋

自怜童穉色凄凉，偃伏田庐岁月长。
用拙漫令文有冢，避愁不惯醉为乡。
春来雨禁鸟乌乐，天末风回鸿鴈行。
轩冕山林两无得，讳穷徒觉意苍茫。
春日书怀二首
作者：王炎
朝代：宋

杜门值春初，出门已春莫。子规日夜啼，为我诉春去。萋然草弥望，绿暗溪皋路。百尺游丝高，摇摇引心绪。归来坐窗底，有句不能吐。唤取黄奶来，且尝黑甜味。馀月雨新歇，风日亦已和。佳木颇秀整，好鸟仍啸歌。今我苦不乐，如此春意何。喧寂有异境，穷达元同科。此道贵坚壁，外物将倒戈。有慨怀古人，执柯能伐柯。
春日书怀二首
作者：王炎
朝代：宋

杜门值春初，出门已春莫。子规日夜啼，为我诉春去。萋然草弥望，绿暗谿皋路。百尺游丝高，摇摇引心绪。归来坐窗底，有句不能吐。唤取黄来，且尝黑甜味。
春日书怀二首·其一
作者：王炎
朝代：宋
体裁：古风

杜门值春初，出门已春莫。子规日夜啼，为我诉春去。萋然草弥望，绿暗溪皋路。百尺游丝高，摇摇引心绪。归来坐窗底，有句不能吐。唤取黄奶来，且尝黑甜味。
春日书怀二首·其二
作者：王炎
朝代：宋

余月雨新歇，风日亦已和。
佳木颇秀整，好鸟仍啸歌。
今我苦不乐，如此春意何。
喧寂有异境，穷达元同科。
此道贵坚壁，外物将倒戈。
有慨怀古人，执柯能伐柯。
春日书怀二首·其二
作者：王炎
朝代：宋

馀月雨新歇，风日亦已和。佳木颇秀整，好鸟仍啸歌。今我苦不乐，如此春意何。喧寂有异境，穷达元同科。此道贵坚壁，外物将倒戈。有慨怀古人，执柯能伐柯。
春日二絕·其一
作者：王炎
朝代：宋

柳影人家燕子飛，東風落絮罥游絲。
欲題崔護桃花句，惆悵春深子滿枝。
春日二絕·其二
作者：王炎
朝代：宋

野花無頼作紅白，香力也能來著人。
古澗寒泉山下路，道人別作一家春。
春日二绝
作者：王炎
朝代：宋

柳影人家燕子飞，东风落絮罥游丝。欲题崔护桃花句，惆怅春深子满枝。野花无赖作红白，香力也能来著人。古涧寒泉山下路，道人别作一家春。
春日二绝·其一
作者：王炎
朝代：宋
体裁：七言绝句

柳影人家燕子飞，东风落絮罥游丝。欲题崔护桃花句，惆怅春深子满枝。
春日二绝·其二
作者：王炎
朝代：宋

野花无赖作红白，香力也能来著人。古涧寒泉山下路，道人别作一家春。
春日二绝·其二
作者：王炎
朝代：宋

野花无頼作红白，香力也能来着人。
古涧寒泉山下路，道人别作一家春。
春日即事四絕·其一
作者：王炎
朝代：宋

晚晴鸜鵒自相語，春冷海棠猶未花。
把酒排愁先畏病，擁衾作夢欲還家。
春日即事四絕·其三
作者：王炎
朝代：宋

著人春氣濃於酒，老眼倦看深淺紅。
只有睡魔降未得，銅瓶魚眼沸松風。
春日即事四絕·其二
作者：王炎
朝代：宋

年少逢春喜欲狂，長年心事易凄凉。
胸中不可無今古，坐閲陳編自炷香。
春日即事四絕·其四
作者：王炎
朝代：宋

小園桃李怯風雨，春事一年渾得晴。
燕子欲相牽率去，踏青吾不敢徒行。
春日即事四绝
作者：王炎
朝代：宋

晚晴鸲鹆自相语，春冷海棠犹未花。把酒排愁先畏病，拥衾作梦欲还家。年少逢春喜欲狂，长年心事易凄凉。胸中不可无今古，坐阅陈编自炷香。著人春气浓于酒，老眼倦看深浅红。只有睡魔降未得，铜瓶鱼眼沸松风。小园桃李怯风雨，春事一年浑得晴。燕子欲相牵率去，踏青吾不敢徒行。
春日即事四绝·其一
作者：王炎
朝代：宋

晚晴鸜鹆自相语，春冷海棠犹未花。把酒排愁先畏病，拥衾作梦欲还家。
春日即事四绝·其一
作者：王炎
朝代：宋

晚晴鸲鹆自相语，春冷海棠犹未花。把酒排愁先畏病，拥衾作梦欲还家。
春日即事四绝·其三
作者：王炎
朝代：宋

着人春气浓于酒，老眼倦看深浅红。
只有睡魔降未得，铜瓶鱼眼沸松风。
春日即事四绝·其三
作者：王炎
朝代：宋

著人春气浓于酒，老眼倦看深浅红。只有睡魔降未得，铜瓶鱼眼沸松风。
春日即事四绝·其二
作者：王炎
朝代：宋
体裁：七言绝句

年少逢春喜欲狂，长年心事易凄凉。胸中不可无今古，坐阅陈编自炷香。
春日即事四绝·其四
作者：王炎
朝代：宋
体裁：七言绝句

小园桃李怯风雨，春事一年浑得晴。燕子欲相牵率去，踏青吾不敢徒行。
春日叢桂書舍偶成二首·其一
作者：王炎
朝代：宋

芳草青青晝掩關，倦游心緒歎重山。
寒生怪雨盲風後，春在斜陽暮靄間。
杜宇勸人歸小隠，桃花笑我欲蒼顔。
腐儒未解謀生理，魚蠹陳編不自閒。
春日叢桂書舍偶成二首·其二
作者：王炎
朝代：宋

簷頭燕子話新晴，客裏春來何似生。
短榻曲肱眠未穩，好花刺眼笑相迎。
生憎重碧盃中物，懶趁踏青江上行。
燕坐翛然有佳處，耳根更聽讀書聲。
春日書懷
作者：王炎
朝代：宋

自憐童穉色凄凉，偃伏田廬歲月長。
用拙漫令文有冢，避愁不慣醉爲鄉。
春來雨禁鳥烏樂，天末風回鴻鴈行。
軒冕山林兩無得，諱窮徒覺意蒼茫。
春日書懷二首·其一
作者：王炎
朝代：宋

杜門值春初，出門已春莫。
子規日夜啼，爲我訴春去。
萋然草彌望，綠暗谿臯路。
百尺游絲高，摇摇引心緒。
歸來坐窗底，有句不能吐。
喚取黄嬭來，且嘗黑甜味。
春日書懷二首·其二
作者：王炎
朝代：宋

餘月雨新歇，風日亦已和。
佳木頗秀整，好鳥仍嘯歌。
今我苦不樂，如此春意何。
喧寂有異境，窮達元同科。
此道貴堅壁，外物將倒戈。
有慨懷古人，執柯能伐柯。
春日有感
作者：王炎
朝代：宋
体裁：七言绝句

拍岸晴波蘸柳丝，一双鸂鶒浴红衣。可怜陌上花开尽，不见鱼轩缓缓归。
春日有感
作者：王炎
朝代：宋

拍岸晴波蘸柳絲，一雙鸂鶒浴紅衣。
可憐陌上花開盡，不見魚軒緩緩歸。
春日苦雨
作者：王炎
朝代：宋

桃花开时苦多雨，花似啼妆悄无语。桃花谢时雨更多，奈此轻红委地何。明年花似今年好，明年人胜今年老。是谁留得长少年，对此不须空懊恼。双飞燕子营新巢，舍后舍前秾绿交。长须但为酿曲米，春色尚馀红药梢。
春日苦雨
作者：王炎
朝代：宋

桃花开时苦多雨，花似啼妆悄无语。桃花谢时雨更多，奈此轻红委地何。明年花似今年好，明年人胜今年老。是谁留得长少年，对此不须空懊慷。双飞燕子营新巢，舍后舍前穠绿交。长须但为酿曲米，春色尚余红药梢。
春日苦雨
作者：王炎
朝代：宋

桃花开时苦多雨，花似啼粧悄无语。
桃花谢时雨更多，奈此轻红委地何。
明年花似今年好，明年人胜今年老。
是谁留得长少年，对此不须空懊恼。
双飞燕子营新巢，舍后舍前秾绿交。
长鬚但为酿曲米，春色尚余红药梢。
春日苦雨
作者：王炎
朝代：宋

桃花開時苦多雨，花似啼粧悄無語。
桃花謝時雨更多，奈此輕紅委地何。
明年花似今年好，明年人勝今年老。
是誰留得長少年，對此不須空懊惱。
雙飛燕子營新巢，舍後舍前穠綠交。
長鬚但爲釀麴米，春色尚餘紅藥梢。
春日遣怀
作者：王炎
朝代：宋
体裁：七言律诗

感怀细数十年事，养拙略无终日閒。景物自新春稍稍，吾亲渐老发斑斑。岂曾有梦到天上，且任此生浮世间。愿约渔樵同小隐，谓予不信有南山。
春日遣怀
作者：王炎
朝代：宋

感怀细数十年事，养拙略无终日閒。
景物自新春稍稍，吾亲渐老髮斑斑。
岂曾有梦到天上，且任此生浮世间。
愿约渔樵同小隠，谓予不信有南山。
春日遣懷
作者：王炎
朝代：宋

感懷細數十年事，養拙略無終日閒。
景物自新春稍稍，吾親漸老髮斑斑。
豈曾有夢到天上，且任此生浮世間。
願約漁樵同小隠，謂予不信有南山。
春興二首·其一
作者：王炎
朝代：宋

蔓長宜誅草，花飛可弔梅。
斷雲將雨去，啼鳥喚春回。
書亂時開帙，樽空久覆杯。
長年觀景物，不復起衰懷。
春興二首·其二
作者：王炎
朝代：宋

山遠煙蒙樹，汀回水嚙沙。
雲陰初解駁，春色已光華。
土潤麥爭秀，日蒸桃欲花。
杜門無可喜，鵲語誤楂楂。
春雨
作者：王炎
朝代：宋

唤雨苍鸠罢，山高云更隮。
泥深妨着屣，水足有扶犁。
索酒无同饮，哦诗只自题。
小窗回午梦，邻舍一声鸡。
春雨
作者：王炎
朝代：宋
体裁：五言律诗

唤雨苍鸠罢，山高云更隮。泥深妨著屣，水足有扶犁。索酒无同饮，哦诗只自题。小窗回午梦，邻舍一声鸡。
春雨
作者：王炎
朝代：宋

喚雨蒼鳩罷，山高雲更隮。
泥深妨著屣，水足有扶犁。
索酒無同飲，哦詩只自題。
小窗回午夢，鄰舍一聲雞。
晚憩田家二絕·其一
作者：王炎
朝代：宋

家書未到鵲先喜，春事無多鶑又啼。
偶對好山留客坐，綠陰遮屋日將西。
晚憩田家二絕·其二
作者：王炎
朝代：宋

山間一徑牛羊迹，林下數家雞犬聲。
底事居人苦爭畔，閒田官正募民耕。
晚憩田家二绝
作者：王炎
朝代：宋

家书未到鹊先喜，春事无多莺又啼。偶对好山留客坐，绿阴遮屋日将西。山间一径牛羊迹，林下数家鸡犬声。底事居人苦争畔，閒田官正募民耕。
晚憩田家二绝·其一
作者：王炎
朝代：宋

家书未到鹊先喜，春事无多莺又啼。偶对好山留客坐，绿阴遮屋日将西。
晚憩田家二绝·其一
作者：王炎
朝代：宋

家书未到鹊先喜，春事无多鶑又啼。
偶对好山留客坐，绿阴遮屋日将西。
晚憩田家二绝·其二
作者：王炎
朝代：宋
体裁：七言绝句

山间一径牛羊迹，林下数家鸡犬声。底事居人苦争畔，閒田官正募民耕。
晚春书怀简陈巽叔二首
作者：王炎
朝代：宋

畏病不多酌，遣情时自吟。絮飞春漠漠，树密午阴阴。壮县今岑寂，微官有陆沉。青山啼杜宇，未断故园心。花片已零落，绿阴遮短墙。园蔬春笋长，官酒腊醅香。挥麈故人少，杜门閒日长。不妨时过我，谈笑倚绳床。
晚春书怀简陈巽叔二首·其一
作者：王炎
朝代：宋
体裁：五言律诗

畏病不多酌，遣情时自吟。絮飞春漠漠，树密午阴阴。壮县今岑寂，微官有陆沉。青山啼杜宇，未断故园心。
晚春书怀简陈巽叔二首·其二
作者：王炎
朝代：宋
体裁：五言律诗

花片已零落，绿阴遮短墙。园蔬春笋长，官酒腊醅香。挥麈故人少，杜门閒日长。不妨时过我，谈笑倚绳床。
晚春書懷簡陳巽叔二首·其一
作者：王炎
朝代：宋

畏病不多酌，遣情時自吟。
絮飛春漠漠，樹密午陰陰。
壯縣今岑寂，微官有陸沉。
青山啼杜宇，未斷故園心。
晚春書懷簡陳巽叔二首·其二
作者：王炎
朝代：宋

花片已零落，綠陰遮短牆。
園蔬春笋長，官酒臘醅香。
揮麈故人少，杜門閒日長。
不妨時過我，談笑倚繩床。
晚浴溪上
作者：王炎
朝代：宋
体裁：七言绝句

山脚草深樵径没，溪头水落石梁高。一川风露无人占，古柳玄蝉处处号。
晚浴溪上
作者：王炎
朝代：宋

山脚草深樵徑沒，溪頭水落石梁高。
一川風露無人占，古柳玄蟬處處號。
書舍遣興二首·其一
作者：王炎
朝代：宋

意裏謀功業，閒中度歲年。
詩囊渾漫興，酒榼更無緣。
久客荒三徑，歸耕欠一廛。
懶扶藜杖出，回眼入陳編。
書舍遣興二首·其二
作者：王炎
朝代：宋

山好晴邊出，風微雨後凉。
憑欄幽鳥語，步屧草花香。
塵事何時了，浮生有底忙。
此身垂老大，不自决行藏。
會稽六月初五日新米入市價減舊以升計之几十二三聞海商米船方集亦損其直
作者：王炎
朝代：宋

大侵難宿飽，小熟有晨炊。
歲事早如此，人情喜可知。
田家甘糶賤，海賈恨來遲。
粒粒皆珠玉，無忘餓殍時。
朝中措
作者：王炎
朝代：宋

杜鵑聲斷日曈曨。過雨溼殘紅。老色菱花影裡，客愁蕉葉香中。柳梢飛絮，桃梢結子，斷送春風。莫恨春無覓處，明年還在芳叢。
朝中措
作者：王炎
朝代：宋

杜鹃声断日曈昽。过雨湿残红。老色菱花影里，客愁蕉叶香中。柳梢飞絮，桃梢结子，断送春风莫恨春无觅处，明年还在芳丛。
朝中措
作者：王炎
朝代：宋

薔薇露染玉肌膚。欲試縷金衣。一種出塵態度，偏宜月伴風隨。初疑邂逅，湘妃洛女，似是還非。只恐乘雲輕舉，翩然飛度瑤池。
朝中措·杜鹃声断日曈昽
作者：王炎
朝代：宋
体裁：词

杜鹃声断日曈昽。过雨湿残红。老色菱花影里，客愁蕉叶香中。柳梢飞絮，桃梢结子，断送春风。莫恨春无觅处，明年还在芳丛。
朝中措·蔷薇露染玉肌肤
作者：王炎
朝代：宋
体裁：词

蔷薇露染玉肌肤。欲试缕金衣。一种出尘态度，偏宜月伴风随。初疑邂逅，湘妃洛女，似是还非。只恐乘云轻举，翩然飞度瑶池。
木兰花慢
作者：王炎
朝代：宋

缃桃花树下，记罗袜、昔经行。至今日重来，人惟独自，花亦凋零。青鸟杳无信息，遍人间、何处觅云軿。红锦织残旧字，玉箫吹断余声。销凝。衣故几时更。又谁复卿卿。念镜里琴中，离鸾有恨，别鹄无情。齐眉处同笑语，但有时、梦见似平生。愁对婵娟三五，素光暂缺还盈。
木兰花慢·博山香雾冷
作者：王炎
朝代：宋

博山香雾冷，新雨过、怯单衣。
正飞絮蒙蒙，平芜杳杳，家在天涯。
春难住、人易老，又等闲过了踏青时。
枝上红稀绿暗，杜鹃刚向人啼。
依依。
谩叹歌生弹铗，尘满弦徽。
想北山猿鹤，南溪鸥鹭，怪我归迟。
青云事、今已晚，倚小窗、谁与话襟期。
对酒有愁可解，擘笺无怨休题。
木兰花慢·暮春时在分宁
作者：王炎
朝代：宋
体裁：词

博山香雾冷，新雨过、怯单衣。正飞絮濛濛，平芜杳杳，家在天涯。春难住、人易老，又等闲过了踏青时。枝上红稀绿暗，杜鹃刚向人啼。依依。谩叹歌生弹铗，尘满弦徽。想北山猿鹤，南溪鸥鹭，怪我归迟。青云事、今已晚，倚小窗、谁与话襟期。对酒有愁可解，擘笺无怨休题。
木兰花慢·缃桃花树下
作者：王炎
朝代：宋
体裁：词

缃桃花树下，记罗袜、昔经行。至今日重来，人惟独自，花亦凋零。青鸟杳无信息，遍人间、何处觅云軿。红锦织残旧字，玉箫吹断馀声。销凝。衣故几时更。又谁复卿卿。念镜里琴中，离鸾有恨，别鹄无情。齐眉处同笑语，但有时、梦见似平生。愁对婵娟三五，素光暂缺还盈。
李少保挽詩·其一
作者：王炎
朝代：宋

潔己惟清德，攖鱗有格言。
位雖居鼎鼐，心已在丘園。
身退名增重，年高道愈尊。
哀榮無可憾，餘慶子孫蕃。
李少保挽詩·其二
作者：王炎
朝代：宋

昭代多諸老，惟公有典刑。
上方思舊弼，天亦畀脩齡。
竟委元成笏，俄傳有道銘。
只期麟閣上，遺像拜丹青。
李少保挽诗
作者：王炎
朝代：宋

洁己惟清德，撄鳞有格言。位虽居鼎鼐，心已在丘园。身退名增重，年高道愈尊。哀荣无可憾，馀庆子孙蕃。昭代多诸老，惟公有典刑。上方思旧弼，天亦畀脩龄。竟委元成笏，俄传有道铭。只期麟阁上，遗像拜丹青。
李少保挽诗·其一
作者：王炎
朝代：宋

洁己惟清德，撄鳞有格言。位虽居鼎鼐，心已在丘园。身退名增重，年高道愈尊。哀荣无可憾，余庆子孙蕃。
李少保挽诗·其一
作者：王炎
朝代：宋

洁己惟清德，撄鳞有格言。位虽居鼎鼐，心已在丘园。身退名增重，年高道愈尊。哀荣无可憾，馀庆子孙蕃。
李少保挽诗·其二
作者：王炎
朝代：宋

昭代多诸老，惟公有典刑。
上方思旧弼，天亦畀修龄。
竟委元成笏，俄传有道铭。
只期麟阁上，遗像拜丹青。
李少保挽诗·其二
作者：王炎
朝代：宋

昭代多诸老，惟公有典刑。上方思旧弼，天亦畀脩龄。竟委元成笏，俄传有道铭。只期麟阁上，遗像拜丹青。
李忠甫見惠長牋以詩謝之
作者：王炎
朝代：宋

寂寂羅雀門，日見交游疎。
短李不我棄，一年憩琴書。
青衿孺子輩，共喜得範模。
黄鵠有遠志，樊籠不可拘。
今將舍我去，雅意何勤渠。
駢儷出妙語，簡潔無費辭。
捲置懷袖間，報之欠瓊琚。
惟期在明秋，刷羽摩天衢。
李忠甫见惠长笺以诗谢之
作者：王炎
朝代：宋

寂寂罗雀门，日见交游疎。
短李不我弃，一年憩琴书。
青衿孺子辈，共喜得范模。
黄鹄有远志，樊笼不可拘。
今将舍我去，雅意何勤渠。
骈俪出妙语，简洁无费辞。
捲置怀袖间，报之欠琼琚。
惟期在明秋，刷羽摩天衢。
李忠甫见惠长笺以诗谢之
作者：王炎
朝代：宋

寂寂罗雀门，日见交游疏。短李不我弃，一年憩琴书。青衿孺子辈，共喜得范模。黄鹄有远志，樊笼不可拘。今将舍我去，雅意何勤渠。骈俪出妙语，简洁无费辞。捲置怀袖间，报之欠琼琚。惟期在明秋，刷羽摩天衢。
李閣學挽詩三首·其一
作者：王炎
朝代：宋

物望推耆哲，巋然可鎮浮。
莫年登近侍，再起殿南州。
不樂分銅虎，方期杖玉鳩。
胡然歸未久，仙去杳難留。
李閣學挽詩三首·其三
作者：王炎
朝代：宋

頻歲仍饑饉，三湘要撫綏。
分憂承帝命，遺愛結民思。
自有欒公社，何須叔子碑。
若書耆舊傳，清德不磷緇。
李閣學挽詩三首·其二
作者：王炎
朝代：宋

止水中心靜，浮雲外物輕。
行藏無悔吝，存歿備哀榮。
士類思前輩，朝廷失老成。
衡湘人物盡，念舊若爲情。
李阁学挽诗三首
作者：王炎
朝代：宋

物望推耆哲，岿然可镇浮。莫年登近侍，再起殿南州。不乐分铜虎，方期杖玉鸠。胡然归未久，仙去杳难留。止水中心静，浮云外物轻。行藏无悔吝，存殁备哀荣。士类思前辈，朝廷失老成。衡湘人物尽，念旧若为情。频岁仍饥馑，三湘要抚绥。分忧承帝命，遗爱结民思。自有栾公社，何须叔子碑。若书耆旧传，清德不磷缁。
李阁学挽诗三首·其一
作者：王炎
朝代：宋
体裁：五言律诗

物望推耆哲，岿然可镇浮。莫年登近侍，再起殿南州。不乐分铜虎，方期杖玉鸠。胡然归未久，仙去杳难留。
李阁学挽诗三首·其三
作者：王炎
朝代：宋
体裁：五言律诗

频岁仍饥馑，三湘要抚绥。分忧承帝命，遗爱结民思。自有栾公社，何须叔子碑。若书耆旧传，清德不磷缁。
李阁学挽诗三首·其二
作者：王炎
朝代：宋
体裁：五言律诗

止水中心静，浮云外物轻。行藏无悔吝，存殁备哀荣。士类思前辈，朝廷失老成。衡湘人物尽，念旧若为情。
村行
作者：王炎
朝代：宋

青山护村落，暗水通沟渠。
人行禾黍间，漫漫迷所之。
里社压新醪，击鲜赛丛祠。
田父相劳苦，雨旸无失时。
龙骨挂屋敖，秋熟可预期。
行行度冈涧，泉石多幽奇。
微风发清籁，好鸟吟高枝。
此中有佳趣，岂无幽人知。
去住两不可，空吟招隠诗。
村行
作者：王炎
朝代：宋

青山护村落，暗水通沟渠。人行禾黍间，漫漫迷所之。里社压新醪，击鲜赛丛祠。田父相劳苦，雨旸无失时。龙骨挂屋敖，秋熟可预期。行行度岗涧，泉石多幽奇。微风发清籁，好鸟吟高枝。此中有佳趣，岂无幽人知。去住两不可，空吟招隐诗。
村行
作者：王炎
朝代：宋

青山护村落，暗水通沟渠。人行禾黍间，漫漫迷所之。里社压新醪，击鲜赛丛祠。田父相劳苦，雨暘无失时。龙骨挂屋敖，秋熟可预期。行行度冈涧，泉石多幽奇。微风发清籁，好鸟吟高枝。此中有佳趣，岂无幽人知。
村行
作者：王炎
朝代：宋

青山護村落，暗水通溝渠。
人行禾黍間，漫漫迷所之。
里社壓新醪，擊鮮賽叢祠。
田父相勞苦，雨暘無失時。
龍骨挂屋敖，秋熟可預期。
行行度岡澗，泉石多幽奇。
微風發清籟，好鳥吟高枝。
此中有佳趣，豈無幽人知。
去住兩不可，空吟招隠詩。
杜工部有同谷七歌其辞高古难及而音节悲壮可
作者：王炎
朝代：宋

有子有子共七人，六子短命一子存。
后固无穷前万古，浮生修短何足论。
天属情钟在我辈，岁月虽久哀如新。
呜呼五歌三叹息，理不胜情难自释。
杜工部有同谷七歌其辞高古难及而音节悲壮可
作者：王炎
朝代：宋

有客有客字晦叔，东皋岁收可饘粥。何为得饱尚多忧，岂是老穷无止足。十日之中九日病，以杖扶行惧颠覆。呜呼一歌兮意长，风林助我鸣悲商。
杜工部有同谷七歌其辞高古难及而音节悲壮可
作者：王炎
朝代：宋

有弟有弟手足亲，与我鼎立成三人。
叔氏鳏居苦多病，季了宦游依旧贫。
吾兄既终弟亦逝，岁晚惸惸惟一身。
呜呼三歌兮意放，歌罢无言坐惆怅。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也
作者：王炎
朝代：宋

有客有客字晦叔，东皋岁收可饘粥。何为得饱尚多忧，岂是老穷无止足。十日之中九日病，以杖扶行惧颠覆。呜呼一歌兮歌意长，风林助我鸣悲商。有母有母年七十，一室枵然徒壁立。茹蔬啜粥不怨尤，卧病在床无药物。我为举子得一官，南陔之养嗟何及。呜呼二歌兮歌转悲，羞见慈乌随母飞。有弟有弟手足亲，与我鼎立成三人。叔氏鳏居苦多病，季子宦游依旧贫。吾兄既终弟亦逝，岁晚茕茕惟一身。呜呼三歌兮歌意放，歌罢无言坐惆怅。有妹有妹家苦贫，补纫组织多辛勤。二男三女未婚嫁，已见宿草生孤坟。问疾吊丧俱不及，念此不置长酸辛。呜呼四歌兮歌更苦，往事关心谁可语。有子有子共七人，六子短命一子存。后固无穷前万古，浮生脩短何足论。天属情钟在我辈，岁月虽久哀如新。呜呼五歌兮三叹息，理不胜情难自释。有孙有孙未冠巾，颀颀状貌如成人。谓其长大习诗礼，他年可望高吾门。岂期一旦舍我去，白首老翁徒痛心。呜呼六歌兮音调急，独坐吞声襟袖湿。有妇有妇嫔吾孙，仅能期月问晨昏。吉凶自古不可定，所以贺吊更在门。人言贫家女难嫁，岂料既嫁俄不存。呜呼七歌兮意不尽，频年多难天难问。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其七
作者：王炎
朝代：宋

有妇有妇嫔吾孙，仅能朞月问晨昏。
吉凶自古不可定，所以贺弔更在门。
人言贫家女难嫁，岂料既嫁俄不存。
呜呼七歌兮意不尽，频年多难天难问。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其七
作者：王炎
朝代：宋

有妇有妇嫔吾孙，仅能期月问晨昏。吉凶自古不可定，所以贺吊更在门。人言贫家女难嫁，岂料既嫁俄不存。呜呼七歌兮意不尽，频年多难天难问。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其三
作者：王炎
朝代：宋

有弟有弟手足亲，与我鼎立成三人。
叔氏鳏居苦多病，季子宦游依旧贫。
吾兄既终弟亦逝，岁晚惸惸惟一身。
呜呼三歌兮歌意放，歌罢无言坐惆怅。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其三
作者：王炎
朝代：宋

有弟有弟手足亲，与我鼎立成三人。叔氏鳏居苦多病，季子宦游依旧贫。吾兄既终弟亦逝，岁晚茕茕惟一身。呜呼三歌兮歌意放，歌罢无言坐惆怅。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其二
作者：王炎
朝代：宋
体裁：古风

有母有母年七十，一室枵然徒壁立。茹蔬啜粥不怨尤，卧病在床无药物。我为举子得一官，南陔之养嗟何及。呜呼二歌兮歌转悲，羞见慈乌随母飞。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其五
作者：王炎
朝代：宋

有子有子共七人，六子短命一子存。
后固无穷前万古，浮生修短何足论。
天属情钟在我辈，岁月虽久哀如新。
呜呼五歌兮三嘆息，理不胜情难自释。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其五
作者：王炎
朝代：宋

有子有子共七人，六子短命一子存。后固无穷前万古，浮生脩短何足论。天属情钟在我辈，岁月虽久哀如新。呜呼五歌兮三叹息，理不胜情难自释。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其六
作者：王炎
朝代：宋
体裁：古风

有孙有孙未冠巾，颀颀状貌如成人。谓其长大习诗礼，他年可望高吾门。岂期一旦舍我去，白首老翁徒痛心。呜呼六歌兮音调急，独坐吞声襟袖湿。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其四
作者：王炎
朝代：宋

有妹有妹家苦贫，补纫组织多辛勤。二男三女未婚嫁，已见宿草生孤坟。问疾吊丧俱不及，念此不置长酸辛。呜呼四歌兮歌更苦，往事关心谁可语。
杜工部有同谷七歌其辞高古难及而音节悲壮可拟也用其体作七歌观者不取其辞取其意可也·其四
作者：王炎
朝代：宋

有妹有妹家苦贫，补纫组织多辛勤。
二男三女未婚嫁，已见宿草生孤坟。
问疾弔丧俱不及，念此不置长酸辛。
呜呼四歌兮歌更苦，往事关心谁可语。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其一
作者：王炎
朝代：宋

有客有客字晦叔，東臯歲收可饘粥。
何爲得飽尚多憂，豈是老窮無止足。
十日之中九日病，以杖扶行懼顛覆。
嗚呼一歌兮歌意長，風林助我鳴悲商。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其七
作者：王炎
朝代：宋

有婦有婦嬪吾孫，僅能朞月問晨昏。
吉凶自古不可定，所以賀弔更在門。
人言貧家女難嫁，豈料既嫁俄不存。
嗚呼七歌兮意不盡，頻年多難天難問。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其三
作者：王炎
朝代：宋

有弟有弟手足親，與我鼎立成三人。
叔氏鰥居苦多病，季子宦遊依舊貧。
吾兄既終弟亦逝，歲晚惸惸惟一身。
嗚呼三歌兮歌意放，歌罷無言坐惆悵。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其二
作者：王炎
朝代：宋

有母有母年七十，一室枵然徒壁立。
茹蔬啜粥不怨尤，卧病在床無藥物。
我爲舉子得一官，南陔之養嗟何及。
嗚呼二歌兮歌轉悲，羞見慈烏隨母飛。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其五
作者：王炎
朝代：宋

有子有子共七人，六子短命一子存。
後固無窮前萬古，浮生脩短何足論。
天屬情鍾在我輩，歲月雖久哀如新。
嗚呼五歌兮三嘆息，理不勝情難自釋。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其六
作者：王炎
朝代：宋

有孫有孫未冠巾，頎頎狀貌如成人。
謂其長大習詩禮，他年可望高吾門。
豈期一旦舍我去，白首老翁徒痛心。
嗚呼六歌兮音調急，獨坐吞聲襟袖濕。
杜工部有同谷七歌其辭高古難及而音節悲壯可擬也用其體作七歌觀者不取其辭取其意可也·其四
作者：王炎
朝代：宋

有妹有妹家苦貧，補紉組織多辛勤。
二男三女未婚嫁，已見宿草生孤墳。
問疾弔喪俱不及，念此不置長酸辛。
嗚呼四歌兮歌更苦，往事關心誰可語。
林宝文生日
作者：王炎
朝代：宋

乾健运元气，斗杓默回旋。千岁生一圣，半千生一贤。间世有异禀，天意非徒然。皇极在人心，俗学无自得。天意兴斯文，公独抱深识。微言发绪余，河汉浩无极。士气久不振，罢软无刚风。天意眷吾君，公独奋精忠。雷霆不能惊，正色撄神龙。膏泽不下流，闾阎有憔悴。天意佑斯民，公独蕴慈惠。春风小披拂，万物回生意。既赋以全德，必益以寿祺。其颜如渥丹，天意可测知。再拜上黄堂，一洗玉屈卮。戬谷既鼎来，保以致祝辞。在外守麟符，十连蒙宠绥。在内调金弦，四海无忧虞。邦人丐公留，天子遄公归。臞儒愿控鹤，云路从先驱。
林宝文生日
作者：王炎
朝代：宋

乾健运元气，斗杓默回旋。千岁生一圣，半千生一贤。间世有异禀，天意非徒然。皇极在人心，俗学无自得。天意兴斯文，公独抱深识。微言发绪馀，河汉浩无极。士气久不振，罢软无刚风。天意眷吾君，公独奋精忠。雷霆不能惊，正色撄神龙。膏泽不下流，闾阎有憔悴。天意佑斯民，公独蕴慈惠。春风小披拂，万物回生意。既赋以全德，必益以寿祺。其颜如渥丹，天意可测知。再拜上黄堂，一洗玉屈卮。戬谷既鼎来，何以致祝辞。在外守麟符，十连蒙宠绥。在内调金铉，四海无忧虞。邦人丐公留，天子遄公归。臞儒愿控鹤，云路从先驱。
林宝文生日
作者：王炎
朝代：宋

干健运元气，斗杓默回旋。
千岁生一圣，半千生一贤。
间世有异禀，天意非徒然。
皇极在人心，俗学无自得。
天意兴斯文，公独抱深识。
微言发绪余，河汉浩无极。
士气久不振，罢软无刚风。
天意眷吾君，公独奋精忠。
雷霆不能惊，正色撄神龙。
膏泽不下流，闾阎有憔悴。
天意佑斯民，公独藴慈惠。
春风小披拂，万物回生意。
既赋以全德，必益以寿祺。
其颜如渥丹，天意可测知。
再拜上黄堂，一洗玉屈巵。
戬谷既鼎来，何以致祝辞。
在外守麟符，十连蒙宠绥。
在内调金铉，四海无忧虞。
邦人丐公留，天子遄公归。
臞儒愿控鹤，云路从先驱。
林寶文生日
作者：王炎
朝代：宋

乾健運元氣，斗杓默回旋。
千歲生一聖，半千生一賢。
間世有異稟，天意非徒然。
皇極在人心，俗學無自得。
天意興斯文，公獨抱深識。
微言發緒餘，河漢浩無極。
士氣久不振，罷軟無剛風。
天意眷吾君，公獨奮精忠。
雷霆不能驚，正色攖神龍。
膏澤不下流，閭閻有憔悴。
天意佑斯民，公獨藴慈惠。
春風小披拂，萬物回生意。
既賦以全德，必益以壽祺。
其顔如渥丹，天意可測知。
再拜上黄堂，一洗玉屈巵。
戩穀既鼎來，何以致祝辭。
在外守麟符，十連蒙寵綏。
在內調金鉉，四海無憂虞。
邦人丐公留，天子遄公歸。
臞儒願控鶴，雲路從先驅。
林监生日
作者：王炎
朝代：宋
体裁：古风

玉融秀参天，人物时炳灵。小春气候佳，产此千人英。酌酒为君寿，不惟祝年龄。君家屋渠渠，鹤发居中庭。前有棣华秀，后有兰芽馨。安用执象简，始足为君荣。置身瓶盎间，恐损双鬓青。试占眉间黄，身閒即蓬瀛。
林监生日
作者：王炎
朝代：宋

玉融秀参天，人物时炳灵。
小春气候佳，产此千人英。
酌酒为君寿，不惟祝年龄。
君家屋渠渠，鹤髮居中庭。
前有棣华秀，后有兰芽馨。
安用执象简，始足为君荣。
置身瓶盎间，恐损双鬓青。
试占眉间黄，身閒即蓬瀛。
林監生日
作者：王炎
朝代：宋

玉融秀參天，人物時炳靈。
小春氣候佳，産此千人英。
酌酒爲君壽，不惟祝年齡。
君家屋渠渠，鶴髮居中庭。
前有棣華秀，後有蘭芽馨。
安用執象簡，始足爲君榮。
置身瓶盎間，恐損雙鬢青。
試占眉間黄，身閒即蓬瀛。
枭羹
作者：王炎
朝代：宋

日转槐阴宫漏迟，兰汤新浴生凉飔。四方清晏上燕衎，千官鸣玉趋丹墀。鸾刀象箸荐多品，岂无炙鹄兼蒸凫。射声弹弋不虚发，独取鸣枭供膳夫。卵翼深恩作奇祸，有此大罪宜剪夷。臣工拜手谢君赐，惟忠与孝终无虞。高皇盛德号宽大，恶不可赦彭黥菹。惜哉云梦信先缚，功盖一世人所疑。赐之属镂前事失，淫刑以逞谁无辜。留侯辟谷以智免，酂侯缧绁几身危。君不见避人不出畏矰缴，商雒深山鸾凤飞。
枭羹
作者：王炎
朝代：宋

日转槐阴宫漏迟，兰汤新浴生凉飔。
四方清晏上燕衎，千官鸣玉趋丹墀。
鸾刀象箸荐多品，岂无炙鹄兼蒸鳬。
射声弹弋不虚发，独取鸣枭供膳夫。
卵翼深恩作奇祸，有此大罪宜翦夷。
臣工拜手谢君赐，惟忠与孝终无虞。
高皇盛德号宽大，恶不可赦彭黥菹。
惜哉云梦信先缚，功盖一世人所疑。
赐之属镂前事失，淫刑以逞谁无辜。
留侯辟谷以智免，酇侯缧绁几身危。
君不见避人不出畏矰缴，商雒深山鸾凤飞。
枭羹
作者：王炎
朝代：宋

日转槐阴宫漏迟，兰汤新浴生凉飕。四方清晏上燕衎，千官鸣玉趋丹墀。鸾刀象箸荐多品，岂无炙鹄兼蒸凫。射声弹弋不虚发，独取鸣枭供膳夫。卵翼深恩作奇祸，有此大罪家翦夷。臣工拜手谢君赐，惟忠与孝终无虞。高皇盛德号宽大，恶不可赦彭黥菹。惜哉云梦信先缚，功盖一世人所疑。赐之属镂前事失，淫刑以逞谁无辜。留侯辟谷以智免，酂侯缧绁几身危。